
Cuvantul Autorului 


Aceasta carte este destinata celor pentru care cultura si istoria Orientului 
Mijlociu constituie o noutate. A fost scrisă pentru a prezenta succint și clar 
informaţia respectivă și este divizată în 25 de capitole concise. Fiecare 
capitol poate fi citit în aproximativ cinci minute și este dedicat unui subiect 
major din istoria Orientului Mijlociu, precum începuturile Islamului, 
Cruciadele, Ginghis Han și începuturile Israelului în 1948. Pentru a facilita 
înţelegerea capitolului, acesta începe cu două enunturi: ideea principală si 
de ce capitolul e important pentru tine. 


Scopul acestei cărți nu este să ofere informatie exhaustivă despre toate 
culturile și regiunile Orientului Mijlociu; o astfel de lucrare ar fi mai 
voluminoasă decât Enciclopedia Britanică. Cartea oferă în schimb o 
imagine clară și simplă a fiecărui subiect, pornind de la presupunerea că 
cititorul cunoaște puţine despre subiectul tratat. Cei care vor să cunoască 
mai multe sunt invitaţi să consulte lista bibliografică atașată la sfârșitul 
cărții. Cei care așteaptă un discurs îndelungat referitor la subiectele tratate 
sunt sfatuiti să consulte alte cărţi, intenţia autorului fiind cea de a oferi un 
curs intensiv. 


Introducere 


Numele meu este Michael Rank si voi descrie in aceasta carte toata istoria 
Orientului Mijlociu, de la începuturile civilizație până in perioada post-11 
septembrie. Spre sfârșitul cărţii vei cunoaște despre Orientul Mijlociu la fel 
de multe ca după un curs universitar și vei putea impresiona prietenii și 
asociaţii prin cunoștințele din afacerile internationale pe care le poți învăţa 
timp de câteva minute pe zi. 


Pentru majoritatea occidentalilor Orientul Mijlociu este absolut uimitor. 
Palestinienii vor să-i bombardeze pe israelienii care-i forțează cu pușca să 
trăiască în zonele restrictionate ale ţării. Liderii Arabi sunt furioși și doresc 
"Ștergerea israelienilor de pe fata pământului”, pentru ca teritoriul lor să fie 
înapoiat palestinienilor, chiar dacă terenurile Ţării Sfinte sunt asemeni 
zonelor rurale din statul Utah, SUA. Si aproape toţi liderii lumii considera 
necesar să intervină în acest conflict, chiar dacă el vizează un petic de 
pământ de dimensiunile statului New Jersey, SUA. 


Majoritatea oamenilor înțeleg că israelul reprezintă scena centrală a 
Vechiului Testament și că există o oarecare conexiune între Israelul de acum 
4000 de ani și Israelul de astăzi. Dar oricare ar fi conexiunea dintre statul 
modern și națiunea antică ce a trăit într-un stat teocrat și și-a văzut apogeul 
secole înaintea civilizaţiei grecești, putem doar să o presupunem. 


Pentru a începe explorarea noastră este important să înțelegem că în multe 
feluri istoria Orientului Mijlociu nu este chiar atât de diferită de istoria 
Europei. Desi orientalii împărtășesc o cultură comună, ei trăiesc în tari care 
diferă una de alta la fel cum Italia diferă de Norvegia. Aceste țări au dus 
multe războaie care încă reprezintă o sursă de neitelegeri. Multi arabi în 
ziua de azi dispretuiesc faptul că au fost guvernati de turcii otomani dimp 
de 600 de ani. Turcii, la rândul lor, dispretuiesc faptul că arabii i-au 
abandonat în fata armatelor britanice în timpul Primului Război Mondial, 
ceea ce a condus la destrămarea Impreiului Otoman. 


Si deși populaţia acestor tari este majoritar musulmană, modurile în care 
oamenii practică islamul sunt la fel de diferite ca și modurile în care un 


britanic anglican si un bulgar ortodox practică creștinismul. Astfel, un 
musulman ortodox din Arabia Saudită nu va considera un musulman iranian 
șiit drept credincios si vice-versa. Si pentru că vom examina evoluţia 
istorică ce a creat Orientul Mijlociu modern, acum e suficient să retii că 
această regiune este populată de grupuri la fel de diverse precum sunt 
naţiunile care populează Europa. 


Să începem explorarea orientului Mijlociu din locul cel mai potrivit: la 
începuturile sale. 


Capitolul 1: 


Inceputurile Orientului Mijlociu 


Idee principala: Orientul Mijlociu a fost important de-a lungul istoriei 
datorita pozitiei sale la rascrucea dintre Europa, Asia si Africa. Acesta 
este motivul pentru care atatea imperii antice au concurat pentru acest 
teritoriu. 


De ce e important pentru tine: In urma aceastei lectii vei intelege de ce 
posesia teritoriilor-cheie a stat la originea conflictului oriental de la 
începutul civilizaţiei pana în zilele noastre. 


Dacă considerăm "Orientul Mijlociu” o regiune geografică, începutul 
istoriei Orientului Mijlociu este echivalent cu începutul civilizaţiei. În 
timpul orelor de studii sociale, majoritatea elevilor occidentali învaţă despre 
o gamă ameţitoare de civilizaţii, precum hetitii, sumerienii, akkadienii, 
fenicienii, babilonienii. E puţin probabil pentru o persoană să rețină și să 
știe multă informaţie despre aceste imperii, cu excepţia celor care studează 
arheologia sau sunt pasionaţi de jocul "Epoca Imperiilor”. Nu are rost sa 
pretindem că ar exista o continuitate culturală sau lingvistică care să lege 
aceste civilizaţii diferite, respectiv nici nu vom încerca. Dar, înainte de a 
sări peste trecutul antic, merită menţionat un lucru care leagă toate aceste 
civilizaţii: fiecare dintre ele a distrus civilizația precedentă care popula 
Orientul Mijlociu și a fost, la rândul său, distrusă. 


De ce? Pentru că ei populau unul dintre cele mai bune teritorii de pe 
pământ. Deși majoritatea spaţiului dintre Africa de Nord și Iranul modern 
constituie o zonă aridă și uscată, o fâșie de pământ fertil străbate regiunea 
de la râul Nil până la Marea Caspică. Cunoscut sub numele de Cornul 
Abundentei”, acest teritoriu reprezintă punctul de convergenţă al Africii cu 
Europa, atât pentru pământ cât și pentru mare. Un negustor de mătase care 
călătorește pe barcă din China spre Roma (acest lucru era posibil și cu 
2.200 de ani în urmă) trebuia să facă multe opriri în Orientul Mijlociu 
pentru a-și aproviziona resursele, pentru a plăti taxele liderilor locali și 
pentru a-și asigura o trecere neprimejdioasă pe uscat de la Marea Roșie spre 


cea Mediteraneană prin Egipt. Astfel orice tip de comerţ de lungă distanţă 
sau aventură militară trebuia să implice și Orientul Mijlociu. lar cine 
controla acest teritoriu reușea să adune toate profiturile de pe urma 
activităţilor date, fie prin taxarea negustorilor de condimente sau prin 
împrumutul de soldați. 


Pentru prima oară comerțul la distanță a conectat Orientul Mijlociu cu restul 
lumii prin anii 3000 î.Hr., atunci când s-au dschis drumurile între valea 
Indusului in Pakistan și Mesopotamia. Timp de cinci milenii, Orientul 
Mijlociu a fost centrul activităţilor globale, până când descoperirea lumii 
noi a modificat fluxul comerțului și a activităţilor militare. Valoarea 
terenului din regiunea Orientului Mijlociu este factorul care a transformat 
Orientul Mijlociu într-o regiune dinamică si extrem de nestatornica, de-a 
lungul istoriei și până în zilele noastre. 


Capitolul 2: 


De la Romani la Perioada Pre-Islamica 


Idee principală: Orientul Mijlociu antic si Arabia au fost o societate 
turbulentă multi-religioasă şi multietnică ce a supravieţuit în afara legii 
din cauza climei aspre şi a mobilității populaţiei. 


De ce e important pentru tine: În urma acestei lecţii vei înţelege în ce 
mod clima și geografia condiţionează structura unei societăți. 


Orientul Mijlociu a reprezentat punctul de convergență dintre Imperiul 
Roman, Imperiul Persan și triburile din deșerturile Arabiei care constituiau 
o confederație comercială fără lider. Nici unul dintre aceste imperii și nici 
un alt guvern nu au fost capabili să controleze triburile arabe. Imperiul 
Roman ar fi trebuit să fie în stare s-o facă, deoarece putea să trimită trupe 
de-a lungul întregului teritoriu antic. Dacă avea loc o răscoală în Germania 
sau dacă țăranii din Armenia erau invadati de grupuri rebele, romanii 
puteau trimite trupe pentru a calma lucrurile. De fapt un astfel de eveniment 
a fost răscoala evreilor împotriva romanilor în 132 d.Hr., cunoscută ca 
revolta Bar Kokhba. Împăratul Hadrian şi-a trimis generalul Sextus Iulius 
Severus din Britania să înfrunte insurecția, iar trupele au fost trimise din 
Germania. Când a ajuns în Ierusalim, armata romană a masacrat 500.000 de 
evrei și i-a depoortat pe cei rămași, care au trebuit să trăiască în afara Ţării 
Sfinte până în anii 1800, când au revenit în Palestina (cauzând nemulțumiri 
profunde, la care vom reveni mai târziu). 


Dar armatele nu se descurcă bine în deșert. Soldaţii au nevoie de provizii 
alimentare și armament si sunt antrenați să lupte împotriva altor soldaţi. Un 
om al tribului călare pe cal străbătând deșertul — ca cei din Arabia — care 
poate să-și adune repede lucrurile în fata unui pericol este mai puţin 
vulnerabil decât țăranii aflați sub asediu cu riscul de a le fi oprite sau 
otrăvite resursele de apă. Prin contrast, lipsa de coeziune a tribului îl va 
împiedica să înfrunte o armată direct, dar în același timp va fi greu de 
cucerit. Așa s-a întâmplat în Arabia. 


Peninsula araba s-a aliat cu diferite religii pe timpurile romanilor. Crestini, 
evrei, pagani, zoroastrici care slaveau focul si maniheisti — cu totii trdiau 
aici. Din punct de vedere istoric, multe dintre aceste grupuri religioase 
puteau fi considerate străine și nefavorabile în Orientul Mijlociu si Arabia. 
Pentru creștini, acestea erau grupurile considerate eretice de către consiliile 
ecumenice în primele secole ale crestinitatii. Nestorienii și monofizitii au 
fost excomunicați în secolul al V-lea si marginalizati de către Imperiul 
Roman de Răsărit. Prin urmare, Orientul Mijlociu era plin de creștini care 
nu aveau legătură cu centrele creștinismului la Ierusalim, Constantinopol si 
Roma, creînd astfel un vacuum religios ce aștepta să fie umplut de o 
structură cu o ierarhie bine-definită. Așadar, răspândirea islamului în 
regiunea dată nu este deloc surprinzătoare. 


Un ultim aspect geografic demn de menţionat înainte să discutăm 
răspândirea islamului: există o diferenţă între Orientul Apropiat și Arabia. 
Prima cuprinde teritoriile la est de Marea Mediteraneană; cea din urmă 
reprezintă fâșiile de deșert din peninsula Arabă, ocupate de statul modern 
Arabia Saudită și cunoscute prin videoclipurile comerciale care prezintă 
platforme petroliere controlate de oameni ce își acoperă capul cu turbane în 
carouri și poartă ochelari de soare intunecati. Diferenţele culturale între 
aceste două societăţi sunt semnificative, iar interacţiunea lor a produs 
cultura hibridă care a însemnat islamul timpuriu. 


Capitolul 3: 


Dezvoltarea Islamului: Primii Ani de Viata si Revelatiile lui Mahomed 


Idee principală: Mahomed a fost capabil să conducă eficient o mișcare 
populistă diversă datorită (şi nu în pofida) condiţiei sale de negustor 
orfan. 


De ce e important pentru tine: În urma acestei lecţii vei înţelege în ce 
mod primii ani din viaţa lui Mahomed i-au afectat cariera de profet și 
lider. 


Aproape nici un eveniment nu a alterat cursul istoriei la fel de mult ca 
răspândirea islamului, și nici unul nu a avut un început atât de improbabil. 
Totul a început de la un negustor analfabet care a fost dat afară dintr-un trib 
ce activa într-un colt obscur al lumii. Pretinzând că a primit o profeție de la 
Dumnezeu, a urcat treptele sociale, de la un exclus ajungând un lider local 
și mai apoi cel mai influent om din Arabia. După moartea sa, urmașii lui au 
cucerit o mare parte din lumea antică în mai puţin de un secol. Astăzi, 
islamul domină primele pagini ale ziarelor și reprezintă o sursă majoră de 
unitate și de discordie în lumea întreagă, având aprox. 1,2 milioane de 
membri. Ce explică originea sa favorabilă? 


Este imposibil de găsit un răspuns sigur, dar cel mai probabil început este 
viata lui Mahomed, fondatorul islamului. El s-a născut în 570 d. Hr. ca 
membru al clanului Hasemit al tribului Qurayish. La doi ani rămâne orfan și 
trece sub tutela unchiului său Abu Talib, liderul clanului și un negustor 
remarcabil. Mahomed a crescut călătorind prin Arabia, de la Marea 
Mediteraneană până la Oceanul Indian. Aceste călătorii de lungă distanţă și 
contactele cu rețelele comerciale îndepărtate îi vor servi ulterior când 
Mahomed isi va întemeia religia și rețeaua militară care va cuceri Arabia si 
Persia, apoi Africa de Nord și, în final, Europa de Sud. Fragmentul de mai 
jos, citat din G. M. Draycott, descrie începuturile carierei lui Mahomed: 


Când Mahomed avea 40 de ani, el căuta singurătatea mai des decât înainte 
și a căsit-o într-o peșteră în muntele Hira (cunoscut astăzi musulmanilor 
drept Jebel Nur, Muntele Luminii). Sursele islamice timpurii susțin că 
îngerul Gabriel l-a vizitat în somn ţinând în mână o pânză acoperită cu 
scrieri. Îngerul i-a spus lui Mahomed: ”Citeste!”. ”Nu știu să citesc”, a fost 
răspunsul său. Atunci îngerul l-a învelit în bucata de pânză și i-a mai 
poruncit o dată: ’Citeste!”. Si din nou răspunsul ”Nu ştiu să citesc”. Îngerul 
l-a înfășurat din nou si a repetat: ”Citește!”. Atunci gura lui Mahomed s-a 
deschis si a început să citească primul capitol din Coran: ”Recită în numele 
Dumnezeului care te-a creat”. lar când s-a trezit, a simţit că acele cuvinte îi 
erau gravate în suflet. 


Mahomed a urcat imediat muntele și Gabriel a apărut în fata lui și i-a zis: 
"Tu esti Profetul lui Dumnezeu, iar eu sunt Gabriel”. Arhanghelul a 
dispărut, iar Mahomed a rămas prins în acel loc până când mesagerii soţiei 
sale Khadija l-au găsit și l-au adus înapoi. 


Acest eveniment a marcat începuturile sale ca profet. Mahomed a pornit pe 
calea predestinată și a schimbat destinul Orientului Mijlociu pentru 
totdeauna. 


Capitolul 4: 


Învățăturile lui Mahomed si Expansiunea Islamului 


Idee principală: Mahomed este venerat în islam pentru viaţa sa ca 
profet, lider religios, învăţător, exemplu moral și mediator de conflicte. 


De ce e important pentru tine: În urma acestei lecţii vei înţelege în ce 
mod încercările din viaţa lui Mahomed l-au determinat să conducă și să 
unească Arabia, pe atunci un teritoriu descentralizat si fara lider. 


În 2005 lumea musulmană a fost zguduită de proteste împotriva unui ziar 
danez care a publicat caricaturi ireverentioase cu imaginea lui Mahomed. 
Protestele au luat forma atacurilor și incendierilor ambasadelor daneze de-a 
lungul Orientului Mijlociu. Într-un final peste 100 de oameni au murit și 


peste 800 au fost rdniti. De ce un desen al lui Mahomed ar provoca o astfel 
de reactie? Motivele sunt variate, unul dintre ele fiind pozitia lui Mahomed 
ca punct de sprijin al islamului. Denigrarea lui Mahomed inseamna 
denigrarea religiei. Pentru a înţelege acest aspect, trebuie sd aruncam o 
privire în istorie. 


Conform cronicilor islamice, în urma vizitei lui Gabriel în 610, Mahomed a 
început să primească profeţii de la Dumnezeu. Aceste profeţii stau la baza 
Coranului, pe care Mahomed l-a propăvăduit rezidentilor din Mecca. 
Învățăturile lui cuprindeau aspecte precum învierea morţilor, judecata lui 
Dumnezeu împotriva păcătoşilor, susţinerea celor drepţi, aspectele unei 
vieţi corecte. De asemenea, el condanga politeismul, lucru care l-a pus într- 
o lumină proastă în faţa elitei meccane, care venera zei multipli și câștiga 
un venit considerabil de la pelerinii ce veneau să viziteze numeroasele 
temple din Mecca. În pofida acestei opoziții, adepţii lui se multiplicau. 
Primii adepţi au fost în mare parte membri ai familiei și cei căzuţi în 
dizgratia societății arabe nomadice, în care exilul dintr-un trib sau lipsa 
conexiunilor puternice mărea probabilitatea unei morţi timpurii. 


Atunci când soţia sa Khadijah și unchiul Abu Talib (liderul clanului său) au 
murit în 619, Mahomed și-a pierdut protecţia și elita meccană s-a întors 
împotriva lui, lăsându-l vulnerabil în faţa atacurilor extra-tribale din partea 
duşmanilor. Împreună cu adepţii lui el a evadat în Medina. Ajuns acolo, și-a 
găsit de lucru imediat, faima lui de agent intermediar precedându-l. Cele opt 
triburi ale Medinei au apelat la Mahomed să medieze conflictele dintre ele, 
sistemul lor judiciar de ”ochi pentru ochi” fiind învechit și neaplicabil unui 
oraș divers și cosmopolit. În 622, Mahomed a elaborat prima constituţie a 
Medinei, creând prima federaţie islamică. După acest eveniment, 
conversiunea la islam a luat amploare. Convertitii timpurii erau în mare 
parte membri ai clanurilor slabe care nu erau în stare să-și asigure protecţia. 


În timp ce puterea lui Mahomed creștea, meccanii confiscau proprietatea 
emigranților. În scurt timp musulmanii începuseră să atace caravanele 
meccane încărcate cu bunuri. Cele două grupuri au luptat numeroase bătălii 
pânăcând mahomed și armata sa musulmană au capturat Mecca în 630. 
Până atunci o mare parte din Arabia deja se convertise la islam. 


Mahomed a murit în 632. Înainte să moară, i-a învăţat pe adeptii săi cele 
mai importante canoane ale religiei. De asemenea, el a oferit o ultimă 
prelegere, încurajându-i pe urmașii săi să nu se întoarcă la practicile 
preislamice ale politeismului (a mai spus că păgânii și necredincioșii nu au 
voie să se apropie de Moscheea Sacra, un enunţ pe care Marele Muftiu al 
Arabiei Saudite l-a utilizat în martie 2012 ca pretext pentru a recomanda 
demolarea tuturor bisericilor de pe peninsula arabă). Mahomed a fost 
înmormântat la Mecca, iar mormântul său face parte din ruta pelerinajului 
pe care orice musulman trebuie să-l facă cel puţin o dată în viaţă. 


Mohamed a lăsat un semn profund în islam. Cei Cinci Stâlpi ai Islamului fie 
fac referire directă la el fie au fost transmiși de către acesta. Fiecare 
convertit trebuie în primul rând să recite Shahada (mărturisirea credinței), 
care spune că ”Nu este alt Dumnezeu în afară de Allah și Mahomed este 
mesagerul lui Allah”. În al doilea rând, musulmanii trebuie să fie prezenţi la 
cele cinci rugăciuni zilnice care sunt anunţate în întreaga lume arabă prin 
difuzoarele moscheelor si care repetă Shahada. În al treilea rand, ei trebuie 
să doneze 2,5 % din averea lor nevoiașilor. În al patrulea rând, musulmanii 
trebuie să postească în timpul lunii Ramadanului (luna în care Coranul i-a 
fost revelat lui Mahomed) și să se abţină de la mâncat, băut și sex de la 
răsăritul până la apusul soarelui timp de 30 de zile. În cele din urmă, ei 
trebuie să meargă în pelerinaj la Mecca. 


In timpul vieţii sale, Mahomed a transformat peninsula Arabă. In 
următoarele capitole vom vedea cum, în mai puţin de trei generaţii, urmașii 
săi vor transforma întreaga lume antică. 


Capitolul 5: 


Coranul 


Idee principală: Musulmanii venerează Coranul mai mult decât 
creștinii Biblia sau evreii Tora, apoape în același fel în care creștinii îl 
venerează pe Hristos. 


De ce e important pentru tine: În urma acestei lecţii vei înţelege poziţia 
de respect si autoritate de care Coranul beneficiază în islam si motivele 
pentru care musulmanii au protestat împotriva profanării acestei cărți 
de-a lungul ultimei decade. 


În 2005, revista Newsweek a anunțat că un gardian din închisoarea 
Guantanamo Bay ar fi aruncat în toaletă un exemplar al Coranului. În mai 
puţin de o săptămână, protestatarii în Afghanistan au lansat ameninţări cu 
moartea Americii și au ars steaguri americane. Protestele au avut ca urmare 
15 morţi si peste o sută de răniți. Mai târziu s-a aflat că povestea era falsă, 
dar protestele au continuat peste ani, cel mai recent episod fiind arderea 
accidentală a sute de Coranuri in februarie 2012 în momentul in care 
soldații Americani distrugeau lucrurile personale ale prizonierilor afgani. 
De ce distrugerea unei cărți poate provoca o reacție atât de furioasă? 


Pentru că importanţa Coranului pentru musulmani depășește substanţial 
importanţa Bibliei pentru creștini sau a Torei pentru evrei. Creștinii cred că 
Dumnezeu și-a comunicat mesajul Său omenirii prin ființe umane; 
musulmanii cred că Coranul este cuvântul original al lui Dumnezeu care a 
existat în întregimea sa pentru eternitate. Din această cauză savanții 
musulmani consideră că Coranul nu poate fi tradus din Arabă la fel cum au 
fost traduse manuscriptere grecești și evreiești în Biblie. Deoarece Coranul 
este revelaţia perfectă a lui Dumnezeu, orice traducere nu este nicidecum un 
Coran ci doar o interpretare. 


Musulmanii consideră că Coranul a ajuns la oameni printr-o serie de 
revelații pe care îngerul Gabriel i le-a făcut lui Mahomed, începând cu anul 
610 într-o peșteră din Mecca. Urmașii lui au memorizat aceste fragmente, 


care au fost compilate peste câteva decenii într-o carte de către Califul 
Omeiad Osman al Treilea. Ei susţin că desi Mahomed era analfabet, 
abilitatea sa de a nara o astfel de lucrare era dovada provenientei sale 
divine. 


Coranul este împărțit în capitole numite sura, asemănătoare cărților Bibliei. 
Pentru începători lectura Coranului poate să pară confuză, deoarece surele 
sunt aranjate în funcție de lungimea lor, de la cel mai lung spre cel mai scurt 
și nu cronologic. Versetele sunt separate în 2 grupuri: surele din Mecca și 
surele din Medina. Surele din Mecca au fost scrise înaintea creșterii militare 
a islamului, atunci când musulmanii încă nu deţineau o poziţie de putere și 
trebuiau să se acomodeze multiplelor presiuni din partea altor religii. Surele 
din Medina au fost scrise mai târziu, când musulmanii erau la putere. În 
această parte alte religii beneficiază de foarte puţină toleranţă și acomodare. 


Superstitiile legate Coran abundă în istoria islamului la fel cum se întâmplă 
și cu Biblia în lumea creștină. Prin secolul al XVI-lea, călătorii europeni 
mentionau că observaseră o chestie ciudată în timp ce erau cazaţi în 
hanurile turcești: cărămizile care alcătuiau pereţii aveau sute de fragmente 
de hârtie ticsite printre crăpături. Diplomatul habsburg Ogier Ghiselin de 
Busbecq l-a întrebat pe hangiu despre aceste hârtiuţe și efectul paradoxal pe 
care le aveau asupra chiriașilor analfabeți. Hangiul a răspuns că chiriașii se 
tem de faptul că aceste hartiute ar putea avea scrise pe ele versete din 
Coran, iar aruncarea sau distrugerea lor ar putea aduce după sine un blestem 
în ziuna judecății: 


În ziua judecății de apoi, atunci când Mahomed își va chema urmașii din 
purgatoriu în paradis și fericirea eternă, unicul drum deschis va fi unul ce 
trece deasupra unui grătar, peste care trebuie să treacă fără încălțări. Mi se 
pare un chin groaznic. Imagineaza-ti un cocoș sărind desupra unor cărbuni 
aprinși! Acum vine minunea. Toata hârtia pe care au salvat-o de la 
distrugere va apărea pe neașteptate și se va lipi de picioarele lor, protejându- 
i de fierul fierbinte. Această favoare generoasă îi așteaptă pe cei care 
salvează hârtia de la un tratament prost. În anumite momente ghizii noștri 
erau furioși pe servitorii mei care foloseau hârtia pentru niște lucrări 
murdare și mi-au reportat incidentele ca pe o ofensă criminală. Le-am 
răspuns că nu ar trebui să fie surprinși de un astfel de comportament din 


partea servitorilor mei. Ce altceva ar putea ei să aștepte de la oamenii care 
sunt obișnuiți să mănânce carne de porc? 


Scrisorile turcești ale lui Ogier de Busbecq (1522-1592) 


Capitolul 6: 
Raspandirea Islamului si Diviziunea intre Suniti si Siiti 


Idee principala: Conflictul dintre cele doua secte majore ale islamului — 
sunitii si siitii — durează deja 1300 de ani si a început preintr-un război 
pentru a controla califatul. 


De ce e important pentru tine: in urma acestei lectii vei intelege 
diversitatea crezurilor in islam si vei putea descifra conflictele violente 
dintre musulmanii din Irak si Liban. 


Care este diferenta dintre un musulman siit si unul sunnit? Daca nu stii 
raspunsul nu trebuie sa te simti vinovat — membrii Congresului american, 
oficialii de la FBI și experţii în contraterorism au fost întrebaţi același lucru 
în 2006 și puţini au știut să răspundă corect. Deși răspunsul la această 
întrebare pare a fi relevant doar pentru experţii jocului Trivial Pursuit, 
conştientizarea diferențelor este crucială pentru inetelegerea luptelor 
constante dintre grupurile musulmane în Orientul Mijlociu (exemple 
notabile includ războiul irano-irakian din 1980-1988, primii fiind siiti si 
ultimii sunniti, precum si insurgenta irakiană la sfârșitul anilor 2000). 


Originea acestei divizări pornește de la expansiunea islamului. Timp de 100 
de ani islamul se răspândise de la Bagdad spre Franţa; diferențe 
semnificative începeau să apară între diferite grupuri de musulmani, 
separându-le, la fel cum în creștinism s-au separat catolicii și ortodocși și de 
protestanți. După moatrea lui Mahomed, comunitatea musulmană a ales un 
alt lider din aceeași religie. Această persoană va fi cunoscută drept calif 
(*”succesor” sau “reprezentant” în arabă), iar domeniul său de stăpânire fiind 
denumit califat. La fel ca și papa în epoca medievală, califul deţinea atât 
puterea politică cât si cea spirituală asupra supușilor săi. Dar, spre deosebire 
de papă, califul fusese recunoscut ca lider universal al religiei sale doar 
pentru câteva decenii, până la segregarea comunității. 


Primul calif a fost Abu Bakr (632-634). El a fost unul dintre primii 
convertiți la islam și socrul lui Mahomed, care s-a căsătorit cu fiica 


acestuia, Aisha. Al doilea a fost Omar (634-644), califul care a condus 
armatele musulmane impotriva Imperiului Bizantin spre nord si a invaluit 
complet imperiul ce existase timp de o mie de ani - Imperiul Persan - in 
636. Al treilea calif a fost Osman (644-656). Sub conducerea sa califatul s-a 
extins, incluzand teritorii de la Armenia la Algeria. El este responsabil si 
pentru colectarea profetiilor lui Mahomed într-o singură carte — Coranul. 
Dar regimul sau a avut si 0 opozitie; multi considerau ca Osman oferise 
tribului său o mare parte din trofeele de război. Prin urmare, Osman a fost 
asasinat de către rebeli, marcând începutul conducerii lui Ali, al patrulea 
calif. 


Conflictul dintre triburile loiale lui Osman (care au devenit omeiazi) și 
triburile loiale lui Ali a degenerat într-un război civil în 657. Cele două 
grupuri au declarat armistițiu într-un final, dar adepţii lui Ali se înfuriaseră 
atât de mult pe el pentru acest fapt încât îl asasinaseră. Deși l-au omorât pe 
Ali, adepţii acestuia au continuat să fie loiali cauzei sale, simțindu-se 
marginalizati de omeiazi. Fiii lui Ali, Hassan si Hussein, au înscenat o altă 
bătălie împotriva omeiazilor în 680 în Irak. Hussein a fost omorât, iar 
martiriul său stă la baza crezului șiit (astăzi imaginea lui apare de obicei în 
timpul protestelor din Iran). 


Diviziunea acestor două grupuri a dus la diviziunea dintre sunniti si siiti 
care a durat mai bine de 1400 de ani și care persistă și astăzi. Diferenţele 
culturale s-au contural de-a lungul secolelor. De exemplu, băieţii siiti poatra 
des numele Ali sau Hassan, pe când cei sunniti primesc des numele Omar, 
Osman sau Abu Bakar. În plus, unii şiiţi ultra-otrodocși se biciuiesc în 
timpul sărbătorii Ashura pentru a comemora mortile lui Hassan si Hussein. 


Există diferente si în portul vestimentar al acestor grupuri. Desi sunnitii si 
șiiți ordinari arată similar, un musulman șiit pios nu poartă cravată 
(președintele bombastic al Iranului, Mahmud Ahmadinejad, nu poartă 
niciodată cravată în public), în timp ce un sunnit pios poatră o barbă lungă. 


Capitolul 7: 


Epoca de Aur a Islamului: Imperiul Abbasid 


Idee principala: In perioada medievala, Orientul Mijlociu era centrul 
cultural, educational si stiintific al lumii, In timp ce Europa abia iesea 
din epoca tenebrelor. 


De ce e important pentru tine: In urma acestei lecţii vei înţelege cum au 
apărut perioadele de aur ale științei și de ce o astfel de perioadă s-a 
întâmplat în Orientul Mijlociu si nu in Europa. 


”Cerneala savantului este mai sfântă decât sângele martirului.” Așa spune 
hadisul, o zicală atribuită lui Mahomed, potrivită pentru perioada 
abbasizilor (750-1258). În special secolele al IX-lea și al X-lea sunt numite 
de mulți istorici epoca de aur — culturală și științifică — a islamului. 


Între 661-750 califatul omeiazilor a condus lumea islamică. Fiind 
câștigătorii primului război civil al islamului, ei au stabilit capitala lumii 
islamice în Siria. Dar multi dispretuiau familia omeiazilor deoarece aceștia 
favorizau propriile clanuri în defavoarea descendenților din familia lui 
Mahomed. Familia abbasidă, care pretinde descendență directă de la 
Mahomed și, deci, legitimitate, a apelat la grupurile marginalizate de către 
omeiazi și i-a răsturnat de la putere în 750. De atunci începe domnia lor de 
500 de ani, capitala ca centru cultural și științific fiind mutată la Bagdad. 


Astfel, Bagdadul care stă la răscrucea Eurasiei și-a recăpătat poziţia de 
centru international al filosofiei, medicinei și științei (orașul a mai avut 
acest titlu în timpul imperiilor Asirian și Babilonian). Multe texte 
aparținând lumii antice au fost asamblate și traduse în arabă la Casa 
Intelepciunii, prima întreprindere ştiinţifică din lume. Dacă nu exista 
această iniţiativă, textele scrise în greaca antică și alte limbi ar fi fost 
probabil pierdute. Filosofia și ştiinţa au fost descoperite, redescoperite și 
promovate în această perioadă, incluzând filosofia arestoteliană, geometria, 
algebra (cuvânt de origine arabă) și algoritmul (cuvând de asemenea arab). 
Forme timpurii ale metodelor științifice au fost dezvoltate și eventual s-au 


raspandit si in Europa, incurajand Renasterea, asa cum considera multi 
savanti. Abbasizii au avit o influenta de lunga durata si asupra islamului, ei 
fiind primii care au elaborat o birocratie complexă. In acest context clasele 
savanților religioși numiţi ulema au fuzionat si au pus bazele ortodoxiei 
sunnite așa cum o înțelegem noi astăzi. 


Puterea abbasizilor a început să se împrăștie în momentul în care alte 
grupuri musulmane au contestat autoritatea lor. Astfel de grupări includeau 
gaznevizii, o dinastie fondată de foști soldati-sclavi care s-a extins până în 
India, și selgiucizii, dinastie de musulmani persano-turci sunniti care a 
guvernat Orientul Mijlociu și Asia Centrală între secolele XI și XIV. 


Cu toate acestea, lovitura finală a venit de unde mai puţin se așteptau. Nu 
de la vreun stat musulman rival sau de la creștinul Imperiu Bizantin, ci de la 
un grup etnic ce sălășuia la periferia civilizațiilor musulmană și chineză și 
care era văzut drept o pacoste enervantă din cauza raidurilor frecvente 
asupra țăranilor. Acest grup va câștiga putere și va fi condus de un lider 
dinamic și războinic, care va jefui Asia și va altera mapa lumii. Numele lui 
e Gingis Han, conducătorul hoardei Mongole. 


Capitolul 8: 


Cruciadele 


Idee principală: Biserica catolică a pornit numeroase campanii militare 
împotriva Orientului Mijlociu islamic pentru a recuceri Ierusalimul 
(1195-1291). Cruciadele au eșuat în ceea ce ţine de obiectivul lor 
principal, dar au reușit să creeze relaţii strânse între Orientul Mijlociu 
si Europa. 


De ce e important pentru tine: In urma acestei lectii vei intelege cum 
sunt declansate razboaiele religioase si de ce cruciadele au ramas in 
memoria europenilor si a orientalilor pana in zilele noastre. 


Desi creștinii europeni erau conștienți de răspândirea islamului încă de la 
începuturile sale, aceștia au tratat evenimentul cu pasivitate. Lucrurile se 
vor schimba în secolul al XI-lea, când europenii vor fi treziti de un 


eveniment puternic. In 1071, in timpul bataliei din Manziken, turcii 
selgiucizi — imperiul cărora avea capitala în Iran — au distrus armata 
imperiului Bizantin și au invadat Asia Mică, sau teritoriul Turciei de astăzi. 
Selgiucizii aproape cuceriseră Constantinopolul, pe atunci cel mai minunat 
oraș creştin din lume. Împăratul bizantin Alexios I a apelat la Papa Urban al 
II-lea să-i trimită mercenari pentru a opri avansarea turcilor. 


Creștinii erau scandalizati și de distrugerea locurilor sfinte din Ierusalim, 
loc de pelerinaj încă din secolul al IV-lea. În special distrugerea Bisericii 
Sfântului Mormânt din Ierusalim (construită în locul crucificării lui Iisus) 
de către califul Fatimid în 1009 a provocat Biserica la acţiune. În 1095 Papa 
Urban an II-lea a trimis o expediţie religioasă războinică să revendice 
Ierusalimul pentru crestinatate. El susținea că această campanie va servi 
drept ispășire pentru toţi cei care vor lua parte în ea, fie ei cavaleri sau 
țărani. De asemenea, participanţilor li s-a promis că vor putea obține 
pământ în Palestina. Si pentru că Europa suferea de foame în acea perioadă, 
multi au răspuns chemării. 


Primele cruciade s-au soldat cu succes, iar armatele au stabilit patru regate 
în jurul Mării Mediteraneene, incluzând Ierusalimul. Dar oricât de nobile ar 
fi fost obiectivele iniţiale ale cruciadelor, acestea au deviat serios într-un 
timp scurt. În timpul capturării Ierusalimului în 1099, armata cruciaților a 
masacrat 70.000 de evrei și musulmani, bărbaţi, femei și copii laolaltă. Dar 
următoarele cruciade s-au soldat cu învingeri, ca atunci când selgiucizii au 
cucerit orașul Edessa în Anatolia central-sudică, iar în 1197 faimosul lider 
Saladin ibn Ayyub a recucerit Ierusalimul. Papa Urban al III-lea a murit de 
atac de cord atunci când a auzit această știre. 


A patra cruciadă a început în 1202 și a fost un dezastru complet pentru 
creștini. Papa Inocent al II-lea a chemat armatele creștine să invadeze Tara 
Sfântă prin Egipt, dar, pentru că erau necesare multe corăbii, Veneţia a fost 
utilizată pentru a lansa trupele pe mare. Pentru Veneţia acest lucru a 
reprezentat un contract de lucru enorm — ei au primit 85.000 de mărci de 
argint, un profit de război care l-ar face pe Halliburton (afacerist american) 
să roșească. In 1204 cruciații au uitat de Tara Sfântă și au asediat 
Constantinopolul, oraș oriental ortodox, ocupându-l pentru 60 de ani și 


cauzând distrugeri masive. Imperiul Bizantin a început să șhiopăteze, 
nereușind să se recupereze și colapsând în faţa turcilor otomani în 1453. 


Ultimul regat al cruciaților, Acra, a căzut în 1291. Moștenirea cruciadelor 
este cauza relațiilor amare dintre creștini și musulmani și dintre catolici și 
ortodocși. Ca rezultat, unii creștini au preferat să fie guvernati de către 
musulmani în locul altor denominatii creștine care i-au asuprit până atunci. 
În secolul al XIV-lea, când turcii otomani au început să cucerească satele 
estice ortodoxe care erau sub control catolic, unii ortodocși ziceau că 
preferau turbanul sultanului în locul pălăriei cardinalului. 


Dar interacţiunea acestor grupuri nu a fost întotdeauna negativă. Cruciații 
au adus cu ei în Europa tehnologii noi precum moara de vânt și noi metode 
de a crea arme. Comerţul și fluxul informaţiei au crescut în timp ce 
coloniile ce se ocupau de comerţ maritim se inmulteau în Italia, devenind 
centre importante ale Renașterii. 


Totuși, moștenirea cruciadelor este una preponderent negativă, lăsând urme 
profunde atât printre creștini cât și printre musulmani. Unii creștini 
consideră cruciadele ca fiind contraatacuri la numeroasele ostilitati 
musulmane de-a lungul secolelor; musulmanii, la rândul lor, se consideră 
victime ale unui plan de exploatare a Orientului Mijlociu care va culmina 
cu colonialismul european din secolul XIX. Dar, așa cum demonstrează și 
capitolele precedente, chiar și din violenţa cea mai iraţională rezulta o 
interacțiune culturală benefică pentru ambele parti. 


Capitolul 9: 


Musulmanii si Guvernarea Acestora asupra Crestinilor si a Evreilor 


Idee principală: Tratamentul pecare musulmanii l-au acordat 
creştinilor și evreilor a variat pe parcursul istoriei. Deşi nu existau legi 
referitoare la libertatea religiei, creștinii si evreii aflați sub dominație 
musulmană erau tratați mai bine decât musulmanii din teritoriile 
creştine. 


De ce e important pentru tine: în urma acestei lecţii vei putea înţelege 
drepturile minorităţilor religioase de azi prin prisma situaţiei din 
trecut. 


În aprilie 2011, Organizaţia Cooperării Islamice (OCI) — un grup umbrelă 
pentru 57 de naţiuni musulmane — a emis un raport în care recomanda 
criminalizarea  incitării urii religioase. Raportul nu menționează 
creștinismul și iudaismul, particularizând islamul ca fiind victimă a 
discriminărilor constante și menţionând evenimente precum desenele 
jignitoare la adresa lui Mahomed din ziarul danez din 2006 sau arderea 
Coranului de către pastorul Terry Jones în 2011. Atât membrii organizaţiei, 
cât și alte grupuri musulmane susțin că musulmanii au tratat întotdeauna 
alte religii cu respect. Prin contrast, criticii precum Robert Spencer au 
argumentat că de-a lungul timpului musulmanii s-au impus printr-un regim 
totalitar asupra altor minorităţi religioase, făcând practicarea liberă a altor 
religii imposibilă. Care versiune este corectă? 


Într-un fel, ambele sunt corecte și incorecte. Este adevărat că regimurile 
islamice din perioada medievală nu au promovat nimic asemănător cu 
conceptul jeffersonian al libertăţii individuale între subiecţii săi. În 717 
califul omeiad Omar al II-lea a emis un mandat creștinilor ce sălășuiau în 
teritoriile ocupate: ei puteau alege să se convertească la islam, să plătească 
o taxă sau să fie omorâţi. De asemenea, creștinii erau des inrobiti si 
deposedati de proprietate. În curţile islamice, mărturiile acestora valorau 
doar cât o fracțiune din mărturia unui musulman, iar permisiunea de a 


construi o biserica sau o sinagoga depindea de dispozitia liderului 
musulman in acea vreme. 


Cu toate acestea, crestinii se bucurau de o viata mai buna sub regim 
musulman decat vice-versa. E necesar de mentionat ca aceste evenimente se 
petreceau in epoca medievală, atunci când nimeni nu avea viata și libertatea 
asigurate prin constituţie. Într-un context istoric, este relevant faptul că în 
statele musulmane, creștinii și evreii aveau un spaţiu social rezervat 
exclusiv lor. Liderii musulmani erau mult mai interesaţi să colecteze taxe de 
la supușii săi nemusulmani decât să-i hartuiasca. Economia Imperiului 
Otoman depindea în mare parte de colectarea acestor taxe. Atunci când 
sultanul otoman Selim I (cond. 1512-1520) a vrut să convertească subiecţii 
săi creștini la islam, sfătuitorii săi au respins ideea, deoarece majoritatea 
veniturilor imperiului venea din taxele pe care creștinii le plăteau. Într- 
adevăr, atunci când evreii au părăsit Spania la sfârșitul secolului XIV din 
cauza inchizitiei spaniole, multi dintre ai au ajuns în Imperiul Otoman, unde 
au fost bine primiţi. Descendenții lor trăiesc și azi în Turcia, iar în unele 
parti ale Istanbulului se poate auzi Ladino, o versiune a spaniolei influenţată 
de ebraică. 


În epoca modernă, naţiunile musulmane nu au înregistrat multe exemple de 
tratament favorabil al minorităţilor religioase. Un raport al libertăţii 
religioase realizat în 2013 plasează aproape toate statele musulmane la 
categoria "parţial libere” sau ”deloc libere”. Atacurile teroriste împotriva 
Americii și a Europei deseori sunt acompaniate de fragmente din Coran 
care îndeamnă toți musulmanii să intre în războiul sfânt (jihad) împotriva 
non-musulmanilor. În 1998, Osama bin Laden a declarat un jihad cu sfârșit 
deschis împotriva întregului Occident, care a devenit sloganul al-Qaeda. Ca 
răspuns la aceste trenduri, a început un exod în masă al creștinilor și al 
evreilor din ţările musulmane. 


Totuși, cum este deseori cazul, înregistrările istorice sunt mai complexe 
decât evenimentele actuale ne fac să credem. Și pentru că imigrația 
musulmanilor în America și Europa crește în fiecare an (aprox. 50 de 
milioane de musulmani trăiesc în Europa, depășind chiar numărul de evrei 
din America), probabil ar trebui să se înveţe niște lecţii din trecut legate de 
armonia inter-religioasă. 


Capitolul 10: 


Mania Hanului: Invazia Mongola 


Idee principala: Gingis Han a rasarit dintr-un colt intunecat al 
pământului si a creat cel mai mare imperiu din lume, care se întindea 
din China până-n Europa de Est. In Orientul Mijlociu si in Asia încă 
este venerat ca un mare cuceritor. 


De ce e important pentru tine: In urma acestei lectii vei intelege cum 
Gingis Han a modelat lumea moderna si cum a ajuns sa obtina un loc 
de cinste in Orientul Mijlociu, nefiind musulman. 


Unul dintre cei mai influenti oameni din istoria islamului nu a fost 
musulman. Numele lui e Gingis Han; el a aparut dintr-un colt uitat al stepei 
eurasiatice si a creat o armată care a jefuit cele mai mari regate si imperii 
ale vremurilor. Imperiul contiguu pe care l-a creat și pe care urmașii săi l-au 
extins a fost cel mai mare din istoria omenirii. Printre vasalii săi se numărau 
Coreea, China, Orientul Mijlociu, Rusia, Caucazul și Europa de Est. 


Gingis Han s-a născut în 1162 în Mongolia și a practicat religia șamanică a 
Asiei Centrale. Deși curtea sa includea budiști, musulmani și creștini, el și 
fii săi au rămas credincioși cultului samanic. In 1258 nepotul său Hulagu 
Han a ajuns la Imperiul Abbasid și a distrus Califatul Bagdadului; acest 
eveniment tragic pentru lumea musulmană ar putea echivala cu jefuirea 
Romei, uciderea papei și distrugerea Vaticanului până la ultimul bloc de 
piatră. Orientul Mijlociu pe care Hulagu l-a văzut era un imperiu sfâșiat de 
la periferii de către statele separatiste și de liderii rivali; Orientul Mijlociu 
pe care l-a lăsat în urmă nu mai avea o autoritate religioasă, fiind consumat 
de un vacuum religios timp de secole. 


În timp ce-și aduna armata, Gingis Han a deviat de la tradiția mongolă în 
două moduri care au condus la crearea imperiului său. În primul rând, el nu 
a acordat onoruri și responsabilități conform relaţiilor de sânge, ci pe bază 
de merit și loialitate — o inovaţie majoră pe un tărâm unde relaţiile de 
rudenie erau unicul lucru ce stătea între om și moartea sa. Promisiunea 


trofeelor bogate de razboi i-a atras pe multi intr-un timp scurt (motiv comun 
pentru liderii medievali crestini si musulmani). Intr-al doilea rand, Gingis 
Han a absorbit in guvernarea sa elementele disparate ale societatii: dupa 
cucerirea unei localitati, in loc sa alunge soldatii si sa abandoneze femeile si 
copiii, el îi absorbea în imperiul său în curs de formare. Această flexibilitate 
a condus la crearea unui imperiu mobil cu mii de soldaţi călare care 
cucereau repede, încorporau elementele cucerite în domeniul lor și 
continuau să se extindă. 


Moștenirea pozitivă a lui Gingis Han a fost unificarea tărâmurilor sale, 
lucru care a instalat pacea în Eurasia, cunoscută sub numele de ”Pax 
Mongolica”. De asemenea, a fost deschis comerţul de-a lungul Drumului de 
Mătase, conectând Asia de Sud-Est cu Europa Centrală. Acesta este drumul 
urmat de Marco Polo, atunci când din 1271 până în 1295 el a călătorit pe 
uscat din Italia până la curtea lui Kublai Han, nepotul lui Gingis. 


Deși Gingis Han și urmașii săi au decimat Orientul Mijlociu, musulmanii îl 
respectă ca pe un cuceritor al lumii. Gingis este un nume masulin popular în 
Turcia si în alte tari din Asia Centrală, fiind și mascota favorita a 
restaurantelor orientale. În istoria islamului, el este considerat un cuceritor 
binecuvântat de către Dumnezeu și având ca rivali doar pe Alexandru cel 
Mare și pe Timur Tatarul, care a cucerit o mare parte a Asiei în secolul al 
XV-lea. În epoca medievală, numeroși lideri musulmani s-au aventurat să 
egaleze cuceririle lui Gingis Han, sperând că această acțiune va revela că 
erau binecuvântaţi de Dumnezeu să cucerească lumea si să intre in 
nemurire. 


Gingis era popular si în rândurile sexului frumos, lăsând urmași nenumărați 
conceputi cu multiplele sale soții și concubine. Un studiu efectuat timp de 
10 ani a demonstrat că unul din 200 de oameni de pe glob sunt descendenţi 
direcți ai lui Gingis Han; în spaţiile care aparținuseră Imperiului Mongol 
acest număr se ridică la unul din opt. Ca și tatăl său, fiul cel mai mare al lui 
Gingis a avut 40 de fii legitimi, iar nepotul său Kublai Han — 22 de fii. Fiii 
și nepoţii săi fuseseră lideri prominenti în Orientul Mijlociu si Asia 
Centrală, iar urmașii săi castigau instant prestigiu menţionând că sunt 
descendenți ai lui Gingis. 


Putem spune că în fiecare din noi există un pic de Gingis. 


Capitolul 11: 


Orientul Mijlociu in Europa: Imperiul Otoman (1516-1918) 


Idee principala: Imperiul Otoman a controlat intregul Orient Mijlociu 
şi o treime din Europa timp de 400 de ani, conectand Estul si Vestul. 


De ce e important pentru tine: În urma acestei lecţii vei înţelege 
interacţiunile dintre Est și Vest în ultimele secole, precum și 
evenimentele politice care au dus la formarea Orientului Mijlociu 
modern. 


Astăzi, cuvântul ”otoman” se asociază în mintea multora cu un scăunel 
pentru picioare dichisit și acompaniat de o canapea, cumpărate dintr-un 
magazin de mobilă. ”De ce s-ar numi un imperiu la fel ca si un element de 
mobila?”, se întreabă unii. Se pare că imperiul a furnizat numele său piesei 
de mobilă: în secolul al XIX-lea mobila produsă în Imperiul Otoman, 
dichisită și decorată cu motive orientale era foarte populară în Europa și era 
cunoscută sub numele de ”Turca mobilă”, sau ”otoman”. Lăsând la o parte 
scăunelele pentru picioare, Imperiul Otoman a fost puterea musulmană 
dominantă după sfârșirea evului mediu, controlând Orientul Mijlociu și o 
mare parte a Europei de Sud-Est timp de câteva secole. 


Unii sunt surprinși de faptul că o putere dominantă în Orientul Mijlociu 
timp de atâtea secole a fost poporul turc și nu cel arab. Pe atunci turcii erau 
la fel de surprinși de acest fapt. Turcii nu se bucurau de aceeași moștenire 
culturală pe care o aveau perșii și arabii — moștenirea civilizaţiilor 
Orientului Apropiat. Prin contrast, ei au apărut în Asia Centrală și au făcut 
cunoștință cu islamul în momentul în care acesta s-a răspândit spre est. 
Armatele arabe subjugaseră soldaţii turci șamanici datorită abilităţilor 
marţiale demne de temut și capacităţii de a impusca ţinte mișcătoare din 
șaua calului. 


In secolul al XIV-lea o căpetenie turcească sub numele de Osman a format 
un principat în Anatolia nord-vestică (Turcia de azi). El a cucerit doar 
câteva orașe în timpul guvernării sale, dar fiii lui au continuat că cucerească 


cetăți, apoi orașe, apoi armate majore. Efectul bulgărelui de zăpadă a facut 
ca aceste cuceriri să continue timp de șapte generații, până în 1453, atunci 
când descendentul său Mehmet a cucerit Constantinopolul, capitala 
Imperiului Roman de Răsărit. Nepotul lui Mehmet, Selim I, i-a extins 
victoriile cucerind Orientul Mijlociu în 1516-1517 și preluând controlul în 
Egipt, Ierusalim, Mecca si Medina. Fiul său Suleimam Magnificul, al 
zecelea sultan otoman, și-a îndreptat privirile spre Europa. El s-a aventurat 
în inima Europei, cucerind Ungaria, pe care otomanii au controlat-o timp de 
150 de ani. Suleiman a ajuns până la porţile Vienei în 1526, lăudându-se că 
o va cuceri fără probleme în drumul său spre Roma. Asediul a eșuat, dar 
ideea că turcii ar putea invada Europa i-a urmărit pe monarhii europeni timp 
de două secole. Marele reformator Martin Luther își făcea griji că 
Dumnezeu îi folosea pe turci să-i pedepsească pe Europeni pentru păcatele 
comise de papalitate. Anxietatea a continuat până europenii au început 
contraofensiva împotriva turcilor în 1699. 


În secolele XVIII și XIX Imperiul Otoman s-a micșorat în urma atacurilor 
armatelor europene, a dezvoltării Rusiei și a răspândirii tehnologiilor 
occidentale precum nava cu aburi, telegraful, industria modernă. Ca 
rezultat, otomanii au suferit pierderi mari în comerțul internaţional deoarece 
negustorii utilizau navele pentru a ajunge în Lumea Nouă în defavoarea 
vechilor rute ce traversau Orientul Mijlociu. Imperiul Otoman a încercat să 
se reformeze prin introducerea drepturilor egale pentru toate religiile, dar 
această încercare a venit prea târziu. Spre sfârșitul secolului al XIX-lea era 
clar că Imperiul Otoman nu va mai supravieţui pentru mult timp. Clasa 
bârfitoare a Europei îi dăduse numele de "Omul Bolnav al Europei” și 
considera că Imperiul Otoman era copt pentru colonizare de către naţiunile 
europene, care în acea vreme controlau 80% din teritoriul lumii. Aceste 
viziuni opuse se vor ciocni într-un final în primul război mondial, 
evenimentul care a creat Orientul Mijlociu modem. 


Capitolul 12: 


Primul Război Mondial: Crearea Orientului Mijlociu Modern 


Idee principală: Orientul Mijlociu a fost reformat până la condiţia 
modernă de către oficialii francezi și britanici, după colapsul său în 
urma primului război mondial. 


De ce e important pentru tine: In urma acestei lecţii vei înţelege cum a 
fost creat Orientul Mijlociu modern si de ce multi orientali nu au 
încredere în occidentali până în ziua de azi. 


În ajunul primului război mondial, puterile coloniale europene au înţeles că 
Imperiul Otoman era pe punctul de a colapsa și că vastele sale ţinuturi — de 
la Turcia moderna la vârful sud-estic al peninsulei Arabe — era disponibil 
pentru acaparat, devenind material lucrativ pentru noi colonii. Decizia de a 
intra în război de partea germanilor a marcat finalul imperiului. 


Britanicii și francezii știau acest lucru și au trimis agenţi și armate să 
mărească tensiunile. In 1916 ei au creat un plan secret numit “Înțelegerea 
Sykes-Picot”, care determina cum vor fi împărţite teritoriile otomanilor. 
Franţa urma să obţină Libanul, Siria și sudul Turciei; Marii Britanii îi 
revenea peninsula Arabă și Palestina, chiar dacă britanicii le promiseseră 
arabilor independenţă în schimbul suportului militar împotriva turcilor în 
timpul războiului. Cele două naţiuni s-au mai înțeles să transforme 
Ierusalimul într-un oraș sub tutelă internațională si un spaţiu de refugiu 
pentru evrei. Mai târziu Liga Naţiunilor va accepta să stabilească un sistem 
de mandate sub control englez și francez. După învingerea otomanilor în 
1918 (şi colapsul său total în 1923), asta s-a și întâmplat. 


Granițele Orientului Mijlociu modern au fost trasate după război. Uneori 
acestea au fost stabilite arbitrar, netinand cont de istoria naţională, 
caracteristicile geografice sau părera populaţiei. Winston Churchill, pe 
atunci secretar colonial al Marii Britanii, desenase planul pentru Irak, un 
amalgam frankensteinian din trei provincii otomane ale căror inhabitanti — 
kurzi la nord, musulmani sunniti în centru si siiti la sud, plus multe ale 


religii împrăștiate — aveau puţine lucruri în comun. Acesta este unul dintre 
motivele care au dus la izbucnirea violențelor interne în 2003 după ce 
intervenţia americanilor i-a lăsat pe irakieni fără un lider care să impună 
*pacea” prin măsuri draconice. Influenţa britanică și franceză a rămas in 
zonă până la al doilea război mondial. Prin urmare, naționalismul arab a 
început să se manifeste în această perioadă, la fel ca și islamul politic. 


Astăzi moștenirea primului război mondial este încă vie în Orientul 
Mijlociu. Mulţi cetăţeni și politicieni suspectează că occidentalii caută să 
exploateze pământurile lor și resursele naturale. Deși unele suspiciuni fac 
parte din categoria teoriilor conspirationiste bizare (una din ele spune că 
America dorește colonizarea Orientului Mijlociu deoarece au aflat că un 
asteroid va distruge America în 2030), există precedent istoric prielnic 
apariţiei unor astfel de suspiciuni. La urma urmelor, Europa postbelică a 
creat entitatea politică care astăzi este dispretuita de multi orientali — statul 
Israel. 


Capitolul 13: 


Inceputurile Israelului 


Idee principală: Majoritatea evreilor au trait în afara statului modern 
Israel timp de mii de ani, începând să se întoarcă în acel teritoriu din 
secolul XIX, datorită ideilor sioniste ale lui Theodor Herzl. 


De ce e important pentru tine: In urma acestei lecţii vei înţelege cum 
sunt conectate Israelul antic și cel modern și vei distinge ideologia 
unificatoare a Israelului din zilele noastre. 


Israelul este și antic și nou. Versiunea antică, descrisă în Biblie, are 4000 de 
ani vechime și a observat apariţia și dispariţia unor imperii care astăzi există 
doar în manualele de istorie. Versiunea nouă are abia 60 de ani și este o 
invenţie a epocii moderne. Cum poate națiunea evreilor, cea mai veche 
națiune monoteista din lume, să fie o invenţie a epocii moderne? Deși e 
greu de crezut, totul este legat de jurnalism. 


Părintele intelectual al Israelului modern a fost un jurnalist evreu pe nume 
Theodor Herzl (în imagine). Născut la Budapesta, în Ungaria, a ajuns 
corespondent internațional la Constantinopol și Londra, raportând pe larg 
evenimentele culturale și politice ale Europei secolului XIX. Herzl era 
alarmat de antisemitismul crescând din Europa si Rusia, savanții plasând 
evreii la baza piramidei rasiale (caucazienii fiind în vârf, desigur). 
Politicienii oportuniști au utilizat acest studiu pentru a învinui evreii de 
problemele sociale și pentru a promova politici anti-semitice, așa cum au 
fost pogromurile rusești din 1880. Hertz credea că evreii nu mai puteau trăi 
în liniște ca minoritate religioasă fiind împrăștiați prin mai multe state. Ei 
trebuiau să se grupeze pentru siguranța mutuală. 


La primul congres sionist al secolului XX, s-au propus câteva locaţii pentru 
stabilirea patriei, deoarece puţini evrei trăiseră pe teritoriul Israelului după 
răscoala Bar Kokhba împotriva romanilor din 132 d. Hr. (vezi Capitolul 2). 


Unii au sugerat Madagascarul, Uganda, sau chiar estul îndepărtat al 
Rusiei.Dar, până la urmă, tentatia patriei ancestrale a fost mai puternică. 
Dimensiunile geografice ale Israelului biblic fuseseră descrise în Vechiul 
Testament, servind drept precedent cultural și istoric pentru repopularea 
Israelului. În plus, Israelul părea disponibil pentru populare în acea 
perioadă, deoarece în timpul celor patru secole de dominare otomană a 
Palestinei, această provincie nu fusese importantă din punct de vedere 
politic, fiind situată la mii de kilometri de Istanbul. Așa a început primul 
flux major de migranti evrei spre Orientul Mijlociu, care a urmat fluxului de 
evrei ce au evadat din teritoriile lovite de pogromurile rusești. 


Capitolul 14: 


Valurile de Imigranti Israeliti (1880-1950) 


Idee principală: Populaţia Palestinei s-a schimbat de la majoritar 
arabo-musulmană la majoritar evreiască în urma valurilor de migraţie 
cauzate de persecutarea evreilor în Europa, Orientul Mijlociu și Rusia. 


De ce e important pentru tine: In urma acestei lecţii vei înţelege cum 
geografia Orientului Mijlociu s-a modificat dramatic și de ce evreii au 
decis să se mute într-un teritoriu înconjurat de inamici. 


Cu o sută de ani în urmă, populaţia Israelului de azi număra un evreu la 100 
de musulmani. În 1918 numărul crescuse la 1 din 10, iar până în 1948 cele 
două populaţii erau aproape egale la număr. Ce a cauzat o schimbare 
demografică atât de abruptă? Fluxul masiv de evrei, prea mare și haotic 
pentru a fi centralizat într-un plan, plus emigrarea și deportarea populaţiei 
musulmane. 


Când evreii au început să populeze Israelul la sfârșitul secolului al XIX-lea, 
ei nu-și imaginau că rezultatul final va fi un stat independent. Pe atunci ei 
sperau să poată ocupa regiunea semi-autonomă, aflată sub autoritate 
otomană (care adăpostise evreii ce fugiseră de inchizitia spaniolă cu 400 de 
ani înainte). Theodor Herzl îl petitionase personal pe sultanul Abdulhamit al 
II-lea, dar fusese respins. Într-un mod ironic, anti-semitismul global a reușit 
ceea ce Herzl si alti lideri evrei eșuaseră să obţină — aducerea evreilor în 
Palestina. Unii dintre evreii care evadaseră din Europa de Est se mutaseră în 
America, iar alţii au ales să vină în Israel. 


Primii migranti fugiseră de pogromurile rusești și est-europene. Emigrarea 
spre Israel era considerată un principiu al ideologiei sioniste și era descrisă 
prin termenul evreiesc ”Aliyah” (ascensiune). În prima Aliyah dintre 1882 
și 1903, aproape 35.000 de evrei au ajuns în Siria otomană și au stabilit 
comunități agriculturale. Încă 80.000 au ajuns din Rusia în timpul celei de-a 
doua și a treia Aliyah (1904-1923), în special după primul război mondial. 
Cea mai mare creștere a populaţiei evreiești a avut loc în timpul 


următoarelor două Aliyah — 350.000 de evrei fugiseră de antisemitismul din 
Ungaria, Polonia și Germania între 1933 si 1936. 


Evreii care supravietuisera Holocaustului s-au mutat după cel de-al doilea 
Război Mondial. Treptat, antisemitismul european a ajuns și în Evul Mediu, 
determinând comunitățile musulmane să-i expulzeze pe evreii care se 
instalaseră acolo cu mii de ani în urmă. Din perioada postbelică până în anii 
“70, în jur de 700.000 de evrei au părăsit teritoriile arabilor, atât prin 
imigrare cât și în urma expulzării. Vârtejul restabilirii evreilor în patria lor a 
durat șase decenii dar s-a terminat cu crearea unui stat evreiesc. 


Capitolul 15: 


Drumul spre Crearea Israelului (1917-1948) 


Idee principală: Israelul a devenit stat datorită suportului britanic 
pentru o patrie evreiească. Britanicii au încercat să medieze pacea între 
palestinieni şi evrei, dar au eșuat. 


De ce e important pentru tine: In urma acestei lecţii vei înţelege istoria 
relaţiei Israelului cu Occidentul si de ce multi orientali considera ca 
suportul acordat de vestici Israelului impune costuri asupra acestora. 


Dupa invingerea Imperiului Otoman, Marea Britanie a devenit prima putere 
non-musulmana care a controlat Ierusalimul de la cruciadele din 1191. 
Timp de trei decenii de administrare a acestuia, britanicii au urmarit 
fluxurile de populare a Palestinei cu evrei, aprobând mișcarea sionistă. Ei 
susțineau crearea unei patrii a evreilor, dar nu-și doreau compromiterea 
bunăstării musulmanilor care locuiau acolo. Cum era să se întâmple acest 
lucru se putea doar de ghicit, și acest lucru continuă până în zilele noastre. 


Declaraţia Balfour din 1917 a servit drept suport pentru diplomaţii britanici 
în încercarea lor de a crea un stat evreiesc. Lordul Balfour, Ministrul de 
Externe al Marii Britanii, declarase că guvernul său susține comunităţile 
evreiești în stabilirea unui stat naţional pe teritoriul Palestinei. În 1920 
Marea Britanie crease un stat din teritoriul Siriei otomane, o parte din el 
aparținând Palestinei (Israelul de azi). Statul purta numele de Mandat 
Britanic pentru Palestina, iar Liga Naţiunilor a permis Marii Britanii să 
supravegheze zona până când aceasta va putea funcţiona autonom. 


Mulţi arabi erau nemulțumiți de această întorsătură a evenimentelor, 
simțindu-se tradati de către britanicii care le-au promis independenţă in 
1915 în Egipt și nu s-au ţinut de cuvânt. Prin urmare, liderii arabi au refuzat 
să participle în orice fel de instituţie care includea lideri evrei, complicând 
considerabil procesul de creare a unui stat evreiesc. Tensiunile în lumea 
arabă au crescut odată cu venirea evreilor migranti din Europa și Rusia. 
Simtind că pierd controlul asupra teritoriilor sale, arabii au izbucnit în 


proteste în 1920 si 1921, ca răspuns la expulzările produse de achiziționarea 
pământurilor de către evrei. 


Când Hitler a venit la putere în 1933, evreii au migrat în masă spre 
Palestina. Schimbarea demografică și asasinarea liderului miliției 
palestiniene Sheikh Izz ad-Din al-Qassam de către britanici a provocat 
revoltele arabe din 1936-1939. Britanicii îi susțineau pe auxiliarii evrei, 
care au avut success într-un final. Ca rezultat au murit 5000 de arabi (alti 
10.000 fiind răniţi) şi 400 de evrei. În urma acestui conflict, britanicii s-au 
convins că evreii și arabii nu vor putea coexista și că separarea pământurilor 
era inevitabilă. Dar pentru început britanicii își propuseseră să atenueze 
efectele migraţiei evreiești. În 1939 ei au limitat migraţia evreiască la 
15.000 de oameni pe an pentru următorii cinci ani, dar din cauza 
Holocaustului mult mai mulţi au încercat să pătrundă în Palestina. Britanicii 
îi plasaseră pe cei care depășiseră cota de 15.000 în tabere de detenţie, 
acţiunea care a cauzat ruptura permanentă dintre evrei și britanici. După al 
Doilea Război Mondial, 250.000 de evrei erau ţinuţi în lagăre de detenţie 
prin Europa, sperând să li se permită să meargă în Israel. Dar britanicii nu 
doreau să altereze cota. 


Acest refuz s-a soldat cu atacuri violente împotriva prezenţei britanice în 
Palestina, fiind efectuate de militia evreiască la începutul anilor “40. În 
urma pierderilor umane substanţiale, britanicii au decis să suspende 
mandatul de emigrare și s-au retras din Palestina în luna mai a anului 1948, 
ajungând la concluzia că o soluţie favorabilă pentru ambele parti nu putea fi 
găsită. În 1947 Naţiunile Unite votaseră în favoarea separării Palestinei și 
crearii a două state, Ierusalimul fiind sub autoritate internațională. Evreii 
au acceptat rezoluţia cu entuziasm, pe când arabii au respins-o. 


Deoarece comunitatea internaţională nu a fost în stare și nici nu și-a dorit să 
oprească conflictul dintre arabi și evrei, scena a fost pregătită pentru război. 


Capitolul 16: 


Nasterea Natiunii Israelului (1948) 


Idee principală: Tranzitia instabilă a Israelului de la protectorat 
britanic la stat independent a creat o relaţie ostilă cu vecinii 
palestinieni şi circumstanţe turbulente. 


De ce e important pentru tine: In urma acestei lecţii vei înțelege 
formarea Israelului și originile conflictului său cu Palestina. 


După 30 de ani în care britanicii au încercat să creeze o patrie stabilă pentru 
evrei și musulmani în Palestina, aceștia s-au dat bătuţi și s-au spălat pe 
mâini de toată afacerea. In mai 1948, ei și-au împachetat lucrurile și au 
plecat, lăsând Palestina să-și rezolve problemele singură. 


La 14 mai 1948 David Ben-Gurion, lider al guvernului provizoriu evreiesc, 
a declarat formal independenţa Israelului. Egipt, Iordania, Siria, Liban si 
Irak au declarat imediat război noului stat și l-au învadat în următoarea zi. 
Pentru a răspunde atacului, Israelul a format Armata de Apărare a Israelului 
(AAI) și Forţele Aeriene ale Israelului (FAI) din membrii miliției evreiești 
stabilite între anii 1936-1939. Aparatul militar a avut succes, câștigând 
primele din multele lupte care vor avea loc de-a lungul secolului XX 
împotriva armatelor superioare ale arabilor. Luptele majore au încetat în 
martie 1949 și Israelul a semnat un armistițiu cu Siria, Liban, Iordania si 
Egipt (Israelul și Irakul sunt oficial în termeni de război și azi). După 
sfârșitul războiului, supraviețuitorii holocaustului și evreii din teritoriile 
arabe au invadat noul stat, mărind populaţia de la 800.000 la 2 milioane 
între 1948 și 1958. 


Desi pentru Israel acest lucru însemna victorie, necazurile palestinienilor 
care s-au nimerit să le fie vecini abia începeau. Între 1948-1949 mulţi 
palestinieni părăsiseră noul stat evreiesc cu speranţa de a se întoarce când 
aceștia vor fi învinși. Puţini au fost reprimiti după război, iar restul și-au 
pierdut locuinţele. Mai mult, 800.000 de palestinieni au fost forțați să 
părăsească casele lor în timpul războiului. 


Cu toate acestea, portiuni semnificative populate de palestinieni au ramas 
pe teritoriul tarii. Prima este Cisiordania, teritoriu in nordul Israelului care 
în februarie 1949 devenise parte a Iordaniei. Iordania controla și porțiunea 
estică a Ierusalimului, incluzând Muntele Templului. A doua este fâșia 
Gaza, controlată de Egipt. Nici una dintre aceste trei state nu a acceptat 
palestinienii refugiaţi, având suficiente probleme interne și nefiind în stare 
să absoarbă câteva sute de mii de indivizi. Palestinienii au fost lăsaţi într-un 
vacuum juridic, iar astăzi descendenţii acelor palestinieni numără în jur de 4 
milioane. Ei încă n-au găsit o națiune care să-i revendice și nu și-au creat un 
stat propriu. 


Capitolul 17: 


Razboiul de Sase Zile (1967) 


Idee principala: Desi era inconjurat de vecini ostili, Israelul a reusit sa 
se apere datorita pregatirii militare superioare si societatii antrenate 
pentru razboi. 


De ce e important pentru tine: în urma acestei lecii vei înţelege cum se 
apără Israelul pe plan militar si de ce această strategie de apaarre 
complică relaţiile sale cu vecinii. 


Astăzi Israelul numără 7 milioane de oameni și este înconjurat de 300 de 
milioane de musulmani, majoritatea nerecunoscându-i independenţa. Cu 
toate acestea, Israelul a câștigat patru războaie desăvârșite împotriva 
forțelor arabe unite de la declararea independenţei în 1948. Cel mai 
impresionant conflict a fost Războiul de Şase Zile din 1967, în timpul 
căruia Israelul a învins Siria, Egiptul, Iordania și Libanul în mai putin de o 
săptămână, triplându-și teritoriile. Cum a reușit Israelul acest succes 
militar? Deoarece în termeni militari, Israelul este un Suzuki Hayabusa de 
1350cc — are un raport putere-greutate incredibil. 


Soldaiti israeliți sunt printre primii în lume la antrenamentul militar. De la 
18 ani bărbaţii sunt incorporati în Armata Israelului și slujesc trei ani; 
femeile slujesc între doi și trei ani. Când termină, indivizii rămân pe lista de 
rezervă până la vârsta de 40 de ani și merg să slujească timp de câteva 
săptămâni pe an. Acești soldați își dezvoltă diferite abilităţi, printre care 
Krav Maga, una dintre cele mai brutale forme de arte marţiale. Armata 
Israelului păstrează aproape 170.000 de soldaţi în trupe active și în jur de 
400.000 în rezervă. Israelul are cel mai mare raport al bugetului militar la 
PIB din lume, cheltuind aproape 2300 de dolari pe persoană. O porţiune 
sănătoasă a acestor fonduri provine de la ajutoarele americane, în valoare de 
3 milioane de dolari anual — un număr care nu a tecut fără atenţie printre 
musulmani. 


Cu o armată astfel de bine pregătită nu este de mirare să Israelul a câștigat 
Războiul de Şase Zile. Ei au obținut fâșia Gaza care aparţinea Egiptului, 
Cisiordania de sub controlul Iordaniei și toată pensinsula Sinai (care a fost 
înapoiată Egiptului în urma acordurilor de pace din 1978). De asemenea, 
Israelul a ocupat Înălțimile Golan ale Siriei. 


O consecință neprevăzută a ocupării acestor teritorii a fost faptul că 
palestinienii din aceste teritorii au ajuns sub control israelit, unde rămân 
până în zilele noastre. Acum că statele arabe nu mai controlau teritoriile 
respective, aceștia puteau liniștiți să dea vina pe israeliți pentru necazurile 
palestinienilor. 


Capitolul 18: 


Raspandirea Islamului Politic 


Idee principală: Islamismul — conceptul islamului ca sistem de 
organizare a societăţii — a apărut in secolul XX ca rezultat al 
colonialismului occidental, al nationalismului arab si a finantarilor 
saudite. 


De ce e important pentru tine: In urma acestei lectii vei intelege 
originile islamului politic si de ce acesta este o forță unificatoare a sute 
de milioane de oameni din mai multe naţiuni, precum și efectul pe care 
îl are asupra occidentalilor. 


În 2011 egiptenii l-au răsturnat pe președintele Hosni Mubarak, care se 
mentinuse la putere timp de 29 de ani. În acea perioadă mișcarea însemnase 
victoria apărătorilor drepturilor omului, deoarece Mubarak folosise 
*competentele de urgență” pentru a guverna Egiptul într-un mod brutal si 
corupt, asigurându-se că orice contract de stat profitabil trecea prin contul 
său bancar. Dar, în timp ce Egiptul vota pentru noul Parlament în ianuarie 
2012, multi analiști occidentali au observat cu neplăcere că reformatorii 
liberali care au condus mișcarea revolutionista au pierdut în fata Frăției 
Musulmane, un grup religios internaţional care fusese scos în afara legii în 
Egipt timp de câteva decenii si încă este nelegitim în multe tari musulmane. 
De ce o organizație musulmană este nelegitimă într-un stat musulman? 


Deoarece Frăția Musulmană este un grup politic care urmărește să instaleze 
islamul ca principiu organizatoric al societăţii și care pune sub pericol 
puterea musulmanilor seculari și a politicienilor non-religioși care le stau în 
cale. Frăția Musulmană este printre cele mai bine organizate grupări 
musulmane din lume, și din această poziţie poate umple orice vacuum 
politic din Orientul Mijlociu, chiar dacă nu este iubită de către societate, 
oferind o alternativă de guvernare putin mai bună decât anarhia sau 
cleptocratia. 


Grupul a fost creat în 1928 de către Hassan al-Banna. Golul său este sa 
stabilească treptat Coranul și Sunna ca ”unicele puncte de referință pentru 
organizarea vieţii familiilor, a indivizilor și a comunității musulmane... și a 
statului.” În anii “40 numărul membrilor a crescut până la 500.000. Grupul a 
trimis soldați voluntari să lupte împotriva Israelului în războiul arabo- 
israelit din 1948. 


Asertivitatea politică a Frăției a trezit frica liderilor egipteni în fata posibilei 
pierderi a puterii; astfel, prim-ministrul Mahmoud an-Nukrashi Pasha a 
desfiinţat oficial grupul în decembrie 1948. Dar Frăția a continuat să existe 
cu un statut semi-legal si acum s-a mobilizat complet în Egipt. În alegerile 
din decembrie 2012, Partidul Libertăţii și al Dreptăţii (PLD) condus de 
Frăția Musulmană a câștigat aproape 50% din mandate, Patridul Salafist 
Nour fiind al doilea. În total, partidele islamice controlează două treimi din 
parlamentul Egiptului, mult mai mult decât toate celelalte partide luate 
împreună. 


Frăția Musulmană, care a primit miliarde de dolari din Arabia Saudită 
(detalii în capitolul următor), a susţinut alte grupuri controversate. Hamas — 
partidul politic palestinian care controlează Fâșia Gaza și suportă terorismul 
împotriva Israelului în scopul distrugerii sale complete — este o ramură a 
Frăției Musulmane. 


O conexiune mai putin directă leagă Frăția Musulmană de Asociaţia 
Studenţilor Musulmani (ASM), cea mai mare asociaţie studențească 
musulmană din America, care a fost fondată de către Frăția Musulmană în 
1963. Membrii săi au organizat proteste pacifiste în trecut, dar au creat și 
controverse, precum evenimentul din 2010 de la Universitatea din 
California-Irvine, în care ambasadorul Israelit Michael Oren a fost întrerupt 
în repetate rânduri de către studenţii din ASM conform unui plan 
premeditat. Unsprezece studenți membri ai ASM au fost arestași, iar ASM 
din cadrul universităţii a fost suspendată timp de un an. 


Abilitatea Frăției Musulmane de a se organiza efectiv si de a câștiga putere 
politică nu mai este pusă la îndoială. Dacă sentimentul religios va fi 
canalizat într-o direcţie pacifistă sau dacă acesta va distruge libertarea 
religioasă rămâne de văzut. 


Capitolul 19: 


Explozia Petroliera Orientala 


Idee principală: Descoperirea petrolului în peninsula Arabă a 
transformat regiunea, i-a făcut pe lideri putred de bogaţi și a creat o 
relație simbiotica între producătorii orientali și consumatorii 
occidentali. Tot dolarii petrolieri au susținut terorismul și ideologiile 
extremiste. 


De ce e important pentru tine: În urma acestei lecţii vei înțelege că esti 
strâns implicat în această relaţie de fiecare dată când îţi faci plinul la 
benzinărie. 


În 1944 un geolog petrolier pe nume Everette De Goyler a trimis un raport 
Departamentului de Stat American în care susținea că Orientul Mijlociu 
este situat deasupra unei comori petroliere de cel puţin 25 de miliarde de 
barili. Neoficial, acesta a estimat cantitatea la 300 de miliarde de barili. 
Echipa sa a menţionat că "Petrolul din această regiune este cea mai bună 
răsplată din toate timpurile.” Nici o altă resursă naturală nu a făcut 
economia Orientului Mijlociu să explodeze așa cum a făcut-o petrolul, și 
nici una nu a creat o relaţie de iubire și ură cu guvernele occidentale așa 
cum a făcut-o petrolul. 


Odată cu creșterea utilizării petrolului în industriile moderne și descoperirea 
cantităților uriașe de petrol în Orientul Mijlociu, companiile petroliere 
străine au invadat regiunea. În primele zile acestea plăteau tarilor-gazde 
doar o porţiune mică din profituri. Guvernele occidentale susțineau 
companiile în defavoarea guvernelor Orientului Mijlociu, organizând chiar 
o lovitură de stat împotriva prim-ministrului iranian care fusese ales pe cale 
democratică deoarece acesta nationalizase industria petrolieră. În 1990, 
Saddam Hussein invadase Kuweitul, obținând controlul asupra unei largi 
porțiuni a producţiei globale de petrol. Indiferent de motivele pe care le-a 
avut SUA pentru intervenţie, nu putem nega faptul că dependenţa de petrol 
a fost unul dintre cele mai semnificative motive care a dus la Războiul din 
Golf împotriva Irakului. 


Pentru a-si proteja interesele, Iranul, Irakul, Kuwaitul, Arabia Saudita si 
Venezuela au format Organizatia Tarilor Exportatoare de Petrol (OPEC) in 
1960, pentru a regula productia globala de petrol si pentru a-i mentine 
prețul ridicat în mod artificial. Desi nedrept fata de producătorii de petrol 
conform regulilor economiei de piata, OPEC a folosit avantajul asupra 
pretiosului material pentru a-și arăta puterea în mai multe cazuri. În 1973 
membrii arabi ai OPEC-ului au retaliat împotriva Americii pentru susținerea 
Israelului în timpul Războiului de Yom Kippur din 1973 printr-un embargou 
petrolier de 5 luni. Preţurile americane la petrol aproape s-au dublat timp de 
o lună. Deși descoperirea petrolului în alte regiuni ale lumii a slăbit lejer 
monopolul țărilor arabe, acestea continuă să dețină 79% din rezervele de 
petrol. 


Petrolul a devenit blestem și binecuvântare pentru Orientul Mijlociu. 
Columnistul Thomas Friedman de la New York Times a dezvoltat o teorie 
conform căreia producţia de petrol este invers proporțională democraţiei. 
Cu cât mai mare este averea petrolieră a unui stat, cu atât mai puţin acesta 
are nevoie de aprobarea poporului pentru a guverna, recurgând la mituirea 
lor pentru supunere. Averea petrolieră a Arabiei Saudite, a Iranului, a 
Irakului și a altor state din golf le-a permis să submineze libertatea 
cetăţenilor săi în pofida sancţiunilor internaţionale și/sau a marginalizării 
globale. 


Profiturile din urma petrolului oferă suport și pentru proiectele 
controversate. În fiecare an Arabia Saudită își folosește vasta avere 
petrolieră pentru a deschide școli islamice fundamentaliste în jurul lumii. 
Conform spuselor lui David E. Kaplan, din 1975 Arabia Saudită a cheltuit 
70 de miliarde de dolari pentru răspândirea islamului Wahhabi, un crez 
puritan care interpretează textele islamice în cel mai dogmatic mod posibil. 
Pe lângă școli, Arabia Saudită a finanţat deschiderea a mii de moschei și 
centre islamice, care ar oferi suport luptelor violente împotriva non- 
musulmanilor (jihad), conform oficialilor de la serviciile de inteligență 
americane. Astfel de centre au fost deschise în Pakistan, Indonezia, Egipt, 
în Balcani și chiar în Statele Unite. Mulţi membri talibani și teroriști au fost 
educați în școli palestiniene finanţate de Arabia Saudită. 


Petrolul, autocratia si terorismul au creat un cerc vicios pentru Orientul 
Mijlociu, incetinind procesul dezvoltarii drepturilor omului. Mai mult, 
deoarece OPEC-ul nu are de gând să-și diversifice strategiile economice, 
problema pare greu de rezolvat. Atâta timp cât cererea americană pentru 
petrol va persista, acești producători vor avea un cumpărător, iar SUA va fi 
constant prinsă în această încurcătură. 


Situaţia reprezintă o capcană ironică pentru America: în ultimul deceniu 
America a cheltuit miliarde de dolari luptând împotriva terorismului în 
Orientul Mijlociu, săvârșit de absolvenţii școlilor din Arabia Saudită. Dar, 
de fiecare dată când un american își alimentează mașina la benzinărie, el 
pompează bani suplimentari în conturile Arabiei Saudite pentru interesele 
acestora. Pentru a-l cita din nou pe Friedman, Statele Unite au plătit pentru 
ambele parti ale războiului împotriva terorismului. 


Capitolul 20: 


Chestiunea Palestiniana 


Idee principala: Conflictul fundamental dintre palestinieni si evrei se 
poate rezuma la o intrebare: cine stapaneste pamantul? Ambele parti 
sustin ca au drepturi de mostenire asupra pamantului, considerand 
cealalta parte ca fiind intrusii. 


De ce e important pentru tine: In urma acestei lectii vei intelege de ce 
multi palestinieni si evrei sunt determinati sa sustina ca pamantul le 
apartine, chiar si cu pretul vietii. 


Conflictul dintre palestinieni si evrei este profund si complex. Acesta 
presupune o bătălie esenţială dintre două grupuri care durează între 60 si 
4000 de ani (depinde cum definim grupurile). Numeroasele încercări de 
pacificare a celor două grupuri au eșuat, deși au fost susținute și chiar 
negociate de către președinții americani, de la Harry Truman încoace. Pe de 
altă parte, conflictul este foarte ușor de înţeles, pentru că se rezumă la un 
aspect esenţial — pământul. 


Atât palestinienii cât și evreii cred că teritoriul geografic al Israelului le 
aparține pe drept și ambii denunţă istoria ca arbitru. Fiecare grup își apără 
dreptul la pământ în funcţie de conexiunea familială cu Avraam. Evreii 
cnsideră că sunt fiii lui Isaac, moștenitorul desemnat de Avraam. 
Musulmanii, la rândul lor, spun că fiul cel mai mare al lui Avraam, Ismail, 
era moștenitorul de drept al posesiilor lui Avraam; cel puţin aceasta este 
pledoaria ţinută de palestinieni la Naţiuile Unite pentru a-și recăpăta 
pământul din care au fost expulzați în 1948 în războiul arabo-israelian. 


Atunci când sute de mii de palestinieni au fugit din casele lor din Israel în 
anii “40 si “50, multe națiuni arabe și-au făcut griji că națiunea lor va 
dispărea. Așadar, în 1960 a fost formată Organizaţia pentru Eliberarea 
Palestinei (OEP) în Egipt, un mecanism pentru suportul politic al 
palestinienilor, scopul lor final (prezent în Carta OEP) fiind distrugerea 
completă a evreilor. Deși Yasser Arafat promisese că această clauză va fi 


eliminată din Carta după pacea din 1993, ea rămâne înscrisă în document si 
azi, ca dovada a resentimentului puternic al palestinienilor impotriva 
evreilor. 


Ca răspuns la dislocările umane care au avut loc, palestinienii susțin că au 
"dreptul de întoarcere” — dreptul primei generaţii de palestinieni și a 
descendenților săi de a redobândi proprietatea pe care ei sau părinţii lor au 
pierdut-o când au fost forţaţi să părăsească teritoriul în timpul declaraţiei de 
independenţă a Israelului în 1948 si a Războiului de Șase Zile din 1967. Ca 
simbol al acestui sentiment, multi palestinieni păstrează cheia de la casele 
familiilor sale ca talisman în speranţa că într-o zi vor recăpăta ce a fost al 
lor. lar răspunsul evreilor este că alungarea palestinienilor ţine de motivul 
pentru care ei au venit în regiune cu câteva decenii în urmă — să revendice 
ceea ce le aparținea. 


Capitolul 21: 


Revolutia Islamica a Iranului 


Idee principală: Iranul a devenit o teocratie in 1979 când liderul sau 
dictator a fost înlocuit cu clericul islamic Ayatollah Khomeini. Patru 
decenii mai târziu, analiștii se întreabă dacă Iranul este în pragul unei 
noi revoluții. 


De ce e important pentru tine: In urma acestei lecţii vei înţelege cum s- 
au răspândit revoluțiile în Orientul Mijlociu și ce rol au avut 
democratiile occidentale în acest proces. 


Ai fi surprins să afli ca în anii “70 exista un stat islamic care susținea 
drepturile femeilor, își încuraja tineretul să studieze în universităţi europene 
și al cărui lideri admirau națiunea americană? Cetăţenii acestui stat arătau 
modern și purtau perciuni și fuste scurte, așa cum era în vogă în restul 
lumii. Pentru multi occidentali, faptul că Iran fusese o astfel de tara este un 
șoc veritabil. Ce a dus la transformarea Iranului dintr-un stat modern într-o 
teocratie care ameninţă Statele Unite și Israelul cu război nuclear? 


Cheia pentru înțelegerea acestui paradox se ascunde în spatele unui singur 
eveniment: revoluţia iraniană islamică din 1979. Timp de câteva luni, fostul 
dictator, Sahul Mohammed Reza Pahlavi a fost răsturnat și înlocuit cu 
Ayatollahul Khomeini, un cleric religios care a transformat rapid Iranul într- 
o teocratie islamică. Însă revoluţia a fost concepută timp de câteva decenii. 
Sahul Pahlavi și-a atribuit treptat puteri dictatoriale de la încoronarea sa din 
1941 până în 1953, când iranienii au organizat o lovitură de stat împotriva 
lui, forțându-l să fugă în Italia. Statele Unite si Marea Britanie au răsturnat 
candidatul ales democratic după plecarea sa și l-au reîntors pe Pahlavi din 
două motive: (1) Iranul era sub riscul de a cădea sub influență sovietică și 
(2) înlocuitorul șahului naionalizase producţia iraniană de petrol. 
Consecințele acestor evenimente includ creşterea  resentimentului 
iranienilor împotriva Occidentului pentru intervenția sa. 


Dar in acea perioada iranienii aveau resentimente mai puternice pentru 
șahul Pahlavi, care a eliminat orice opoziţie pe care o întâmpina regimul 
său. De asemenea, el și-a creat un cult al personalităţii, afișându-și imaginea 
în toată ţara și arătând filme de propagandă despre persoana sa înaintea 
filmelor artistice. Iar pentru politicile sale seculare și acceptarea Israelului, 
el și-a făcut dușmani în instituţiile religioase, printre care și clericul 
Ayatollah Khomeini, pe care șahul l-a trimis în exil. 


Împreună acești factori au condus la demonstrațiile împotriva șahului din 
1978, culminând cu protestele din decembrie în care 2 milioane de oameni 
au umplut străzile Teheranului, cerând abdicarea șahului și întoarcerea lui 
Khomeini. Când Khomeini s-a întors în 1979, el a răsturnat guvernarea într- 
o săptămână si a declarat Iranul o teocratie. 


Astăzi cel mai puternic politician al Iranului este Liderul Suprem - 
Khomeini până in 1989, când a murit, și Ali Khamenei de atunci. El si 
consiliul său cercetează toți politicienii pentru posturile înalte. 
Responsabilitatea lor este să "protejeze caracterul statului islamic”. Desi 
actualul președinte Mahmoud Ahmadinejad a devenit popular prin 
comportamentul sau bizar la Naţiunile Unite (prin încheierea cuvântărilor 
cu rugămintea către Dumnezeu de a distruge lumea sau prin organizarea 
conferinţelor ce pun la îndoială Holocaustul), el este sub papucul Liderului 
Suprem. Acesta este motivul pentru care Ahmadinejad fusese declarat 
Câștigător al alegerilor din 2009, deși existau suspiciuni de fraudă. 
Protestele împotriva rezultatelor alegerilor au fost suprimate brutal sau 
ignorate de către autorităţile iraniene. Mulţi occidentali consideră că aceste 
tensiuni prevestesc o schimbare a puterii și se întreabă dacă Iranul s-a copt 
pentru o altă revoluţie. 


Pe lângă aceste probleme interne, presiunea externă s-a înmulţit recent. 
Naţiunile Unite au adoptat sancţiuni masive împotriva Iranului pentru că 
acesta și-a îmbogăţit rezervele de uraniu, care sunt percepute ca pregătire 
pentru obţinerea armei nucleare, și aceste sancţiuni i-au afectat grav 
economia. Populaţia Iranului este tânără, seculară și obosită de regimul 
teocratic. Savantul și analistul politic Samuel P. Huntington a observat că 
Iranul este unicul stat islamic în care copiii sunt semnificativ mai putin 
religioși decât părinţii lor. S-ar putea ca Iranul de peste 10 ani să nu arate 


foarte diferit de predecesorul sau din anii “70 (cu exceptia perciunilor si a 
pantalonilor evazati, Insha'Allah). 


Capitolul 22: 


O pace Iudeo-Musulmana? Da si Nu 


Idee principala: Pacea dintre Israel si Palestina a fost negociata de 
catre parti terte de nenumarate ori din 1948. Desi progrese relative 
fusesera obtinute, de fiecare data procesul esua si situatia dintre cele 
doua natiuni degenera din nou in violenta. 


De ce e important pentru tine: In urma acestei lectii vei intelege de ce 
tratativele de pace dintre Israel si Palestina au eșuat de atâtea ori. 


In deceniile care urmat retragerii britanicilor din regiune, ambele parti s-au 
angajat în activităţi belicoase împotriva celeilalte si un nou val de negocieri 
de pace a început în anii “70. În 1978, președintele Jimmy Carter a reușit să 
negocieze un tratat de pace între Egipt și Israel. 


Conform tratatului, Egiptul devenea prima națiune din Orientul Mijlociu 
care recunoștea formal statul Israel. În schimb, Israelul a întors peninsula 
Sinai Egiptului, pe care o obținuse în timpul Războiului de Şase Zile din 
1967 (o schimbare remarcabilă în geografia Israelului, deoarece peninsula 
constituia aproape două treimi din teritoriul său, ca și cum California ar 
ceda tot teritoriul de la sud de Sacramento Mexicului). 


În pofida progresului făcut, acest tratat i-a înfuriat pe extremiștii din ambele 
parti, si în 1981 un extremist musulman l-a asasinat pe președintele 
egiptean Anwar Sadat. În urma acestui eveniment, diplomaţia a intrat intr- 
un impas, iar în 1982 Israelul a invadat Libanul de Sud ca răspuns la 
atacurile cu rachete făcute manual pe care refugiații palestinieni le-au 
lansat peste graniță pe teritoriul israelit. Trupele israeliene au ocupat zona 
timp de 18 ani, până la retragerea acestora în 2000. 


Din 1978 au mai fost două perioade de agresiune a palestinienilor împotriva 
Israelului. Aceste perioade, cunoscute ca intifade (termen arab pentru 
”scuturare”, desemnând o răscoală împotriva opresiei) au avut ca rezultat 


bombardări sinucigase care tinteau asupra civililor israelieni, marcând 
originile terorismului modern care astăzi este atât de obișnuit. 


Prima intifadă a avut loc între 1987 și 1993 ca răspuns la ocuparea 
teritoriilor palestiniene de către israelieni. In 1994Bill Clinton a negociat 
pacea între Yasser Arafat, liderul OEP și prim-ministrul Israelului, Ithak 
Rabin. 


Dar evenimentele au degenerat în război, ducând la cea de-a doua intifadă 
în 2000. În urma negocierilor eșuate de la Camp David, prim-ministrul 
israelit Ariel Sharon a vizitat Muntele Templului în Israel. Această zonă 
este sacră pentru ambele națiuni, fiind în același timp locul Templului 
Evreiesc din Vechiul Testament si al Moscheei Al-Aqsa din secolul VIII. În 
timpul vizitei, Sharon a declarat că "Muntele Templului este în mâinile 
noastre și așa va rămâne. Acesta este cel mai sfânt loc al iudaismului și 
fiecare evreu are dreptul să îl viziteze.” Acest enunţ a marcat începutul altor 
5 ani de proteste și ciocniri între civilii palestinieni și Armata Israelită. 


Pacea a fost restabilită în 2006 când OEP a votat la guvernare partidul 
Hamas, care incită la distrugerea totală a Israelului și care este considerată 
organizaţie teroristă de către Europa și SUA. Israelul a încercat să-i izoleze 
pe arena internațională. Cu cât mai mult lucrurile se schimbă, cu atât mai 
mult ele rămân la fel. 


Capitolul 23: 


Terorismul Global şi Osama bin Laden: Drumul spre 11 Septembrie 


Idee principală: Răspândirea terorismului în secolul XX a însemnat 
trecerea de la luptele tradiţionale între soldaţi la acte violente 
împotriva civililor, comise de către indivizi extremiști si ideologi fara 
scrupule. 


De ce e important pentru tine: In urma acestei lectii vei intelege 
originile terorismului modern si conditiile care-i permit raspandirea. 


Terorismul a existat întotdeauna de-a lungul istoriei, dar in ultima vreme 
acesta a luat o întorsătură fatală. Odată cu dezvoltarea explozivelor 
personale în secolul XIX, precum dinamita și pistoalele mici, uciderile în 
masă au ieșit de sub tutela armatelor mari și au devenit posibile în rândul 
ideologilor radicali și a grupurilor marginalizate. Astfel de anarhiști au 
comis o serie de ucideri de rang înalt la sfârșitul secolului XIX și începutul 
secolului XX, incluzând asasinarea președintelui american William 
McKinley, a ţarului rus Alexandru al II-lea și a lui Franz Ferdinand. 


Acest tip de violență s-a răspândit si în Orientul Mijlociu. În anii “40 
membrii Frăției Musulmane din Egipt au atacat polițiștii și trupele britanice 
localizate în interiorul Egiptului. În anii “70 facțiunile paramilitare ale OEP 
au sechestrat și executat 11 atleți israeliți în timpul Olimpiadei de vara din 
Munich în 1972. lar George Habash, un creștin palestinian, a fondat o 
grupare paramilitară Frontul Popular pentru Eliberarea Palestinei, care a 
popularizat deturnarea avioanelor ca tactică militară. 


Dar cel mai scandalos exemplu al terorismului oriental modem este, fără 
îndoială, Osama bin Laden. În 1988 acesta a fondat al-Qaeda, care 
înseamnă ”Baza” în arabă. Având un tată miliardar, magnat în construcții 
din Arabia Saudită, bin Laden și-a utilizat averea pentru a finanța mișcări 
islamice războinice, precum rezistenţa afgană la invazia sovietică din anii 
‘80. În timpul Războiului din Golf condus de americani, el se înfuriase pe 
“infidelii” care au moștenit pâmântul sacru musulman. Acesta și alte 
evenimente l-au inspirat să mobilizeze musulmanii să folosească violenţa 
pentru a înlocui statele controlate sau influențate de Occident cu teocratii 
islamice. 


El s-a stabilit în Afganistan și a început coordonarea activităţilor teroriste in 
1988 cu atacurile asupra ambasadelor americane în Africa, omorând sute de 
oameni. Bin Laden susținea că alianţa Americii cu Israelul și atacul asupra 
Libanului în 1982 l-au provocat să plănuiască atacurile din 11 septembrie 
2001. Planurile lui sunt binecunoscute: nouăsprezece bărbaţi din Arabia 
Saudită au deturnat patru avioane comerciale și le-au prăbușit în blocurile 
gemene World Trade Center și în Pentagon, omorând 3000 de oameni. 


Si totusi acel atac reprezenta doar inceputul. Din 2001 au fost raportate 
18.000 de atacuri teroriste comise de catre musulmani in jurul lumii (acestia 
la randul lor mentioneaza uneori ca imperialismul occidental asupra 
orientalilor a fost o forma de terorism). In pofida mortii lui bin Laden in 
2011, atacurile au continuat, deschizând un nou capitol fatal de înlocuire a 
luptelor armate masive cu grupuri mici legate de idelogii marginale și 
fanatism. 


Capitolul 24: 


Primăvara Arabă 


Idee principală: Cu ajutorul reţelelor sociale precum Twitter si 
Facebook, proteste masive au zguduit Orientul Mijlociu în 2011din 
cauza îndelungatelor nemulțumiri legate de corupţie, șomaj, sărăcie și 
încălcarea drepturilor omului. 


De ce e important pentru tine: În urma acestei lecţii vei înţelege cum 
încep protestele în epoca internetului și cum regimurile totalitare 
instabile din Orientul Mijlociu au devenit susceptibile la reţelele 
descentralizate de tineri nemulţumiţi. 


În 2011 emisiunile de știri erau pline de imagini cu mulţimi arabe 
protestând împotriva regimurilor corupte. Protestele care au străbătut 
Orientul Mijlociu din Mauritania până în Irak erau împotriva dictatorilor de 
vârstă mijlocie și în vârstă care s-au reținut la putere timp de decenii, 
transferând miliarde de dolari din caznaua statului în conturile bancare 
private și eliminând orice șansă de reformă democratică. Atunci când s-au 
mai liniştit lucrurile, patru guverne fuseseră răsturnate, reforme 
guvernamentale majore fuseseră initiate în șase națiuni, iar proteste minore 
continuau in alte șase. Jurnalul Time a numit ”Protestatarul” persoana 
anului. Care a fost evenimentul care a declanșat valul de proteste de-a 
lungul Orientului Mijlociu? Cât de incredibil n-ar părea, totul a început de 
la un vânzător de legume tunisian în vârstă de 26 de ani. 


La 10 decembrie 2010 Mohamed Bouazizi și-a dat foc după o ceartă cu 
oficialii guvernului legată de locul unde i se va permite să-și vândă fructele 


și legumele. Fiind insultat de către oficialii locali, a decis să ia o poziţie 
dramatică împotriva sistemului afectat de corupţie și nepotism. Acest sistem 
era condus de președintele tunisian Ben Ali, care trăise putred de bogat timp 
de 23 de ani în timp ce tunisienii luptau să depășească limita sărăciei. 


Într-un act de simpatie, cetăţenii au protestat după moartea lui Bouazizi. În 
timp scurt zeci de mii s-au adunat prin intermediul reţelelor sociale Twitter 
și Facebook și au schimbat imagini jignitoare cu Ben Ali — un lucru de 
neimaginat până atunci. Într-o săptămână, protestele au escalat așa încât 
2000 de ofiţeri ai poliţiei au fost trimiși să le oprească. La 14 ianuarie, Ben 
Ali s-a refugiat în Arabia Saudită. Succesul rapid al protestelor s-a dovedit a 
fi contagios și s-a răspândit repede de-a lungul altor state din Orientului 
Mjilociu care erau afectate de aceleași probleme: șomajul cronic, puţine 
oportunități pentru cei educați, nepotism înrădăcinat care asigura că averea 
rămânea printre cei conectaţi politic, o lipsă generală a democraţiei și 
violarea drepturilor omului. 


În februarie 2012 preşedintele egiptean Hosni Mubarak și-a dat demisia 
după 18 zile de proteste, liderul Libiei Muammar Gaddafi a fost răsturnat la 
23 august 2012, iar președintele Yemenului Ali Abdullah Saleh a 
demisionat la 27 februarie 2012. Liderii Iordaniei, Bahrainului și a 
Libanului au promis reforme serioase pentru a-i stăpâni pe cetăţeni. Arabia 
Saudită a anunţat chiar că va permite femeilor să voteze și să participe în 
electoralele municipale din 2015. 


Rezultatul complet al Primăverii Arabe este încă necunoscut. Egiptul a 
răsturnat un dictator, dar alegerile parlamentare din 2012 l-au adus la putere 
pe Muhammad Morsi, membru al Frăției Musulmane. Multe dintre 
problemele sociale care au cauzat revoluțiile încă mai persistă. Cu toate 
acestea, dacă o astfel de schimbare majoră poate fi cauzată de un simplu 
vânzător de legume, atunci Orientul Mijlociu probabil nu se mai simte la fel 
de sigur în corupția sa. 


Capitolul 25: 


Orientul Mijlociu: Urmatorii 20 de Ani 


Idee principala: Orientul Mijlociu se afla la o rascruce, marile 
schimbări sociale și demografice fiind înainte. Unele state probabil se 
vor transforma în societăţi libere, pe când altele vor rămâne 
subdezvoltate. 


De ce e important pentru tine: În urma acestei lecţii vei înţelege că 
destinul Orientului Mijlociu este strâns legat de destinul Occidentului, 
mai mult ca oricând. Intr-o oarecare măsură, viitorul său este viitorul 
nostru. 


Oricine încearcă să prezică evenimentele din Orientul Mijlociu din 
următorii 20 de ani va eșua negreșit. Regiunea este prea complicată și 
diversă pentru a fi înţeleasă în întregime. Așa cum am văzut, evenimente 
neprevăzute pot declanșa schimbări sociale rapide și vaste. Cu toate acestea, 
putem încerca să determinăm unele posibile căi de evoluţie a Orientului 
Mijlociu pentru următoarele două decenii. 


În al doilea deceniu al secolului XXI Orientul Mijlociu întâmpină provocări 
majore. O rată a natalității extrem de înaltă cuplată cu șomajul cronic 
înseamnă că nu există suficiente posturi de muncă pentru generaţia tânără, 
și situația se înrăutățește. Conform raportului de la Freedom House din 
2012, Orientul Mijlociu se situează constant la coada listei naţiunilor lumii 
în ceea ce privește educaţia, egalitatea sexelor și drepturile omului. Între 
timp, Primăvara Arabă a arătat că regimurile autoritare nu sunt în siguranță 
în fata unei revoluţii. Rețelele sociale și interconectivitatea globală au slăbit 
puterea acestor guverne, poate chiar pentru totdeauna. 


În Orientul Mijlociu exită două tipuri de regimuri autoritare: republici si 
monarhii. Republicile — Siria, Algeria, Egipt, Yemen și Tunisia — sunt mai 
susceptibile la colaps în următorii 20 de ani decât monarhiile, care includ 
Iordania, Morocco, Arabia Saudită și restul statelor din Golf. Republicile au 
avut alegeri și, deși de obicei le falsifică, cel puţin acestea se prefac că le 


pasa de opinia publicului. Prin contrast, monarhiile sunt conduse de o 
singură persoană sau familie si cultul personalităţii îi protejează într-un mod 
ironic de multiplele probleme întâmpinate de către republici. 


Averea petrolieră de asemenea va determina cât de repede se vor reforma 
statele. Naţiunile bogate în petrol, precum Bahrain și Arabia Saudită, își 
mituiesc constant cetățenii, cumpărându-le supunerea (ele mai finanţează și 
proiectele prestigioase, cum e turnul Burj Khalifa din Emiratele Arabe 
Unite, cea mai înaltă clădire din lume). Schimbarea lor mai degrabă o va 
constitui o evoluţie lentă decât o revoluţie violentă. Statele sărace în petrol 
ca Siria pot să-și suprime cetăţenii doar în mod violent. Acest model deja 
și-a demonstrat instabilitatea în Libia prin guvernarea lui Muammar 
Gaddafi și se poate repeta în alte state în următoarele decenii. 


Dar, indiferent de următoarea etapă, Orientul Mijlociu va continua să fie o 
zonă dinamică, binecuvântată și blestemată din cauza poziţiei sale ca centru 
al lumii. Orice s-ar întâmpla în această regiune va avea efecte în celelalte 
parti ale lumii. Să sperăm că viitorul Orientului Mijlociu este o poveste de 
succes ce-și amintește de momentele strălucite și nu o întoarcere la 
capitolele istoriei sale cele mai întunecate. 

